🕔15/09/2018 - 20:12\nΈξι μεγάλους εθνικούς στόχους για μέχρι το 2021 έθεσε ο πρόεδρος της ΝΔ, Κ. Μητσοτάκης, κατά την ομιλία του το βράδυ του Σαββάτου στο πλαίσιο της ΔΕΘ, ενώ δεσμεύτηκε πως η κυβέρνηση της ΝΔ θα προχωρήσει σε σημαντικές μειώσεις φόρων.\nΟ κ. Μητσοτάκης ξεκίνησε την ομιλία του με επίθεση προς την κυβέρνηση, λέγοντας πως «η φετινή ΔΕΘ γίνεται στη σκιά ενός μεγάλου πένθους. Η συγκυρία αποτελεί θλιβερό επίλογο μιας αποτυχημένης κυβέρνησης», ενώ πρόσθεσε πως «έχει σπάσει το συμβόλαιο που μας κρατούσε ενωμένους ως κοινωνία, αυτή η άρρητη συμφωνία εμπιστοσύνης μεταξύ πολιτών και πολιτείας, μεταξύ παραγωγής και οικονομίας». Επίσης, έκανε, λόγο για «κατήφορο που διαρκεί περίπου 4 χρόνια» και για «κλείσιμο μιας γκρίζας εποχής που οι Έλληνες θέλουν να αφήσουν πίσω τους».\nΟ πρόεδρος της ΝΔ εξέφρασε την βαθιά ανησυχία του για «την αύξηση της υπογεννητικότητας» λέγοντας πως έτσι «η Ελλάδα σταδιακά γερνάει και χάνει τον οικονομικό της δυναμισμό», ενώ προειδοποίησε πως «ο κίνδυνος για την πατρίδα μας δεν έχει περάσει. Όσο η χώρα δεν δανείζεται από τις αγορές η θέση της παραμένει εξαιρετικά επισφαλής». Στο πλαίσιο αυτό ζήτησε «από τους Έλληνες να δουλέψουμε όλοι μαζί για να χτίσουμε ένα νέο συμβόλαιο εμπιστοσύνης».\nΑκόμη, ο κ. Μητσοτάκης δήλωσε βέβαιος για εκλογική νίκη της ΝΔ λέγοντας ότι «σε 12 μήνες θα έλθω στην ΔΕΘ ως πρωθυπουργός» και συνεχίζοντας την κριτική του είπε ότι «οι ΣΥΡΙΖΑΝΕΛ κατέστρεψαν ό,τι θετικό υπήρχε από το χθες και ανέδειξαν τις χειρότερες όψεις του. Θα φύγουν όπως τους αξίζει. Όχι απλώς ηττημένοι αλλά κυρίως απαξιωμένοι». «Βάζουμε μπροστά τον ιμάντα της κοινωνικής ανόδου. Δίνουμε ευκαιρίες στα παιδιά των σκληρά εργαζομένων Ελλήνων να ζήσουν καλύτερα από τους γονείς τους» είπε ο αρχηγός της αξιωματικής αντιπολίτευσης.\n«Στη σκιά ενός μεγάλου εθνικού πένθους, με ανοιχτές εθνικές πληγές, η συγκυρία μετατρέπεται σε μια θλιβερή επιλογή μιας αποτυχημένης κυβέρνησης» είπε και τόνισε ότι «το αίσθημα ασφάλειας των πολιτών, το κράτος δικαίου ως τελευταίο καταφύγιο των πιο αδύναμων, μια οικονομία που δημιουργεί δουλειές και ευκαιρίες προόδου για τους πολλούς, αυτά συνθέτουν το συμβόλαιο εμπιστοσύνης μεταξύ κοινωνίας και κράτους που μπορούμε να υλοποιήσουμε».\nΟ πρόεδρος της ΝΔ έκανε λόγο στη συνέχεια για έξι στόχους που «μπορούν να γίνουν σημείο συνάντησης και συμπόρευσης μιας πλατιάς κοινωνικής πλειοψηφίας», μέχρι και το 2021:\n• Στόχος πρώτος: Μία κοινωνία που δίνει ευκαιρίες προόδου και ευημερίας σε όλους. Που κάνει πράξη το χρέος αλληλεγγύης προς τους πιο αδύναμους.\n• Στόχος δεύτερος: Μία οικονομία παραγωγική, ψηφιακή, καινοτόμο που θα προσελκύει επενδύσεις σε υγιείς βάσεις αυτήν τη φορά.\n• Στόχος τρίτος: Ένα πολιτικό σύστημα λειτουργικό και ένα κράτος αποτελεσματικό.\n• Στόχος τέταρτος: Παιδεία, που προετοιμάζει το μέλλον, παρακολουθώντας την οικονομία.\n• Στόχος πέμπτος: Μία χώρα που αντιμετωπίζει το κράτος δικαίου και την ασφάλεια ως προϋποθέσεις της Δημοκρατίας.\n• Στόχος έκτος: Μία χώρα που δεν θα ανήκει, απλώς, στην Ευρώπη και στο ΝΑΤΟ. Αλλά θα μετέχει στη διαμόρφωσή τους, συνδυάζοντας εθνικές προτεραιότητες, κοινοτικές ευθύνες και συμμαχικές αναγκαιότητες.\nΣυνεχίζοντας, ο κ. Μητσοτάκης είπε ότι «η αλήθεια είναι ότι πρέπει να τρέξουμε. Όσο η Ελλάδα ήταν σε κρίση, ο κόσμος αναπτυσσόταν. Η Ελλάδα κινδυνεύει σε αυτή την κρίσιμη χρονική καμπή να μείνει πίσω. Δεν πρέπει να το επιτρέψουμε. Η Ελλάδα δεν είναι καταδικασμένη να αποτύχει. Μπορεί να αναπτυχθεί τα επόμενα 10 χρόνια με ρυθμό 4%».\nΕξέφρασε, μάλιστα, την εκτίμηση ότι «δεν πιστεύουν κάποιοι εταίροι μας ότι υπάρχει βούληση για μεταρρυθμίσεις. Δυσπιστούν και με τη δική μας παράταξη. Κάνουν λάθος. Γυρίζω όλη την Ελλάδα. Υποτιμούν πόσο έχουμε ωριμάσει μέσα από αυτή την περιπέτεια». «Με την πολιτική μας το πρώτο που θα τελειώσει είναι τα υπερβολικά πρωτογενή πλεονάσματα» είπε.\nΔεσμεύσεις για μείωση της φορολογίας\nΟ κ. Μητσοτάκης δεσμεύτηκε εν συνεχεία για μειώσεις στη φορολογία τόσο για τους ιδιώτες όσο και για τις επιχειρήσεις. Συγκεκριμένα, είπε ότι «θα μειώσουμε παντού την φορολογία και τις εισφορές» ενώ υποσχέθηκε και «δραστική μείωση του ΦΠΑ εστίασης, άμεσα, στο 13% από 24% και στη συνέχεια στο 11% για όλο το τουριστικό πακέτο της εστίασης και των ξενοδοχείων». Συνεχίζοντας είπε ακόμη πως «ο φορολογικός συντελεστής που επιβαρύνει τα επιχειρηματικά κέρδη θα μειωθεί στο 24%, από 40% σήμερα» και ότι «μέχρι το 2021 καταργούμε σταδιακά το τέλος επιτηδεύματος». Τέλος, είπε ότι «υλοποιούμε στα επόμενα δύο χρόνια τη δέσμευση για τη μείωση του ΕΝΦΙΑ κατά 30%» ενώ «αναστέλλουμε τον Φ.Π.Α. στην οικοδομική δραστηριότητα για τρία χρόνια και παρέχουμε έκπτωση φόρου ίση με το 40% της δαπάνης για αναβάθμιση υφιστάμενων κατοικιών». Όπως σημείωσε, η μείωση της φορολογικής επιβάρυνσης «θα βελτιώσει τη φορολογική συμμόρφωση. Και οι επιχειρηματίες θα φροντίσουν τους εργαζομένους τους, κάνοντάς τους συμμέτοχους στην επιχειρηματική τους επιτυχία».\nΟ πρόεδρος της ΝΔ εστίασε στο θέμα της ανάπτυξης, κάνοντας λόγο για δημιουργία 700 χιλιάδων νέων θέσεων εργασίας που θα δώσει μήνυμα για επιστροφή των Ελλήνων του εξωτερικού στην Ελλάδα. «Η χώρα μπορεί να αναπτυχθεί στα επόμενα δέκα χρόνια με μέσο ρυθμό 4%. Το χρέος της να μειωθεί δραστικά» είπε ο πρόεδρος της ΝΔ, σημειώνοντας ακόμα πως «τα επόμενα πέντε χρόνια να δημιουργηθούν 700.000 νέες θέσεις εργασίας και να δοθεί το μήνυμα στους Έλληνες του εξωτερικού να γυρίσουν στην πατρίδα τους».\nΣτη συνέχεια κατέκρινε το πρόγραμμα που εφαρμόζεται στην Ελλάδα, μιλώντας για «λάθος και καταστροφικό πρόγραμμα που εφαρμόζεται στην Ελλάδα με την υπογραφή των δανειστών», αλλά και λέγοντας πως «θα κόψουμε την θηλιά που στραγγαλίζει την Ελλάδα». Είπε, με έμφαση, επίσης, πως «η Ελλάδα δεν θα γίνει Αργεντινή. Και σίγουρα δεν θα γίνει Βενεζουέλα» τονίζοντας πως «ο νόμος Κατρούγκαλου θα καταργηθεί». Ο πρόεδρος της ΝΔ είπε, επίσης, ότι μία από τις πρώτες αποφάσεις της κυβέρνησής του θα είναι η πλήρης κατάργηση των capital controls.\nΣε ό,τι έχει να κάνει με το θέμα των συντάξεων, ο πρόεδρος της ΝΔ υπογράμμισε πως «διατηρείται η εθνική σύνταξη και ο πρώτος πυλώνας, αλλά το σύστημα γίνεται πιο ανταποδοτικό» και συμπλήρωσε ότι «οι εισφορές για κύρια σύνταξη από 20%, που είναι σήμερα, θα μειωθούν σταδιακά εντός τετραετίας στο 15%». Ακόμα τόνισε πως «όλοι οι νέοι εργαζόμενοι αποκτούν προσωπικούς ατομικούς λογαριασμούς που αντικαθιστούν τις σημερινές επικουρικές συντάξεις» και εξήγησε πως «η εισφορά του 7% διατηρείται. Τα χρήματα όμως θα μπαίνουν στον ατομικό λογαριασμό του κάθε ασφαλισμένου που θα επιλέγει αν τα χρήματά του θα πηγαίνουν στο δημόσιο ή σε ιδιωτικά ασφαλιστικά ταμεία. Όποιος επιθυμεί, θα μπορεί προαιρετικά να επιλέγει συμπληρωματική ιδιωτική ασφάλιση με γενναία φορολογικά κίνητρα».\nΜάλιστα, ανέφερε ότι θα υπάρχουν περίοδοι μετάβασης για τους παλιούς συνταξιούχους, όπως γίνεται σε όλες τις αντίστοιχες μεταρρυθμίσεις.\n«Ντροπή» η συμφωνία των Πρεσπών, η ΝΔ θα την καταψηφίσει\nΟ πρόεδρος της ΝΔ αναφέρθηκε, φυσικά, και στο θέμα της συμφωνίας των Πρεσπών για την ονομασία της ΠΓΔΜ, λέγοντας κατηγορηματικά ότι «είναι μια συμφωνία ντροπή. Όπως και η προσπάθεια να χαρακτηρίζονται ακροδεξιοί όσοι αντιτίθενται σε αυτήν. Οι γνήσιοι πατριώτες δεν είναι εθνικιστές. Και οι ακραίοι εθνικιστές δεν είναι πατριώτες. Να μην τολμήσει ποτέ ο κ. Τσίπρας να συγκρίνει την παράταξη του Κωνσταντίνου Καραμανλή με την ακροδεξιά. Η ΝΔ θα καταψηφίσει αυτή τη συμφωνία είτε τώρα, είτε στην επόμενη Βουλή. Αν η συμφωνία των Πρεσπών καταψηφιστεί από την ελληνική Βουλή, τότε θα πρέπει η άλλη πλευρά να γνωρίζει ότι η διαπραγμάτευση ξεκινά από την αρχή».\nΑναφέρθηκε και στις επενδύσεις, λέγοντας ότι «ξεμπλοκάρουμε όλες τις σημαντικές επενδύσεις όπως έγινε και στους Ολυμπιακούς Αγώνες. Θεσπίζουμε γι' αυτό αδειοδοτική αρχή σε επίπεδο υφυπουργού». «Πιστεύουμε στην παραχώρηση περισσότερων λειτουργιών του κράτους στον ιδιωτικό τομέα» πρόσθεσε, ενώ υποστήριξε ότι στη σύμπραξη δημοσίου-ιδιωτικού τομέα βρίσκεται η απάντηση και για τις αστικές συγκοινωνίες της Θεσσαλονίκης. «Αρκετά με τους κρατικούς κηφήνες» είπε.\nΟ κ. Μητσοτάκης δεσμεύτηκε ότι «δεν πρόκειται να γίνουν απολύσεις στον δημόσιο τομέα. Όμως αυτό δεν αρκεί. Θέλω τους δημόσιους υπαλλήλους αρωγούς στον εκσυχρονισμό της δημόσιας διοίκησης» σημείωσε και υπογράμμισε ότι το κλειδί για το δημόσιο θα είναι ένα απλό σύστημα αξιολόγησης, στην οποία «δεν πρόκειται να κάνω καμία απολύτως έκπτωση».\nΚατά τον πρόεδρο της ΝΔ, «η πραγματική λύση στην ακραία φτώχεια, που συνδέεται με τη μακροχρόνια ανεργία, δεν είναι τα επιδόματα. Είναι οι σταθερές δουλειές, που μπορούν να έρθουν μόνο μέσα από μια έκρηξη επενδύσεων». Ο κ. Μητσοτάκης είπε ότι οι εργαζόμενοι θα στηριχθούν από την αυστηρή τήρηση της εργατικής νομοθεσίας. «Δεσμεύομαι ότι θα καταργήσουμε τον υποκατώτατο μισθό, που δημιουργεί μια στρέβλωση σε βάρος των νέων εργαζομένων» δήλωσε και πρόσθεσε: .\nΟ κ. Μητσοτάκης αναφέρθηκε και στα χρέη προς το δημόσιο, λέγοντας ότι «σε όσους χρωστούν κάτω από 3.000 ευρώ, λέω ξεκάθαρα ότι οι παλιές οφειλές πρέπει να πάψουν να είναι θηλιά στον λαιμό τους. Θα καθορίσουμε ένα ενιαίο σύστημα ρύθμισης οφειλών, με 120 δόσεις με ελάχιστο ποσό τα 120 ευρώ τον μήνα».\nΤόνισε, επίσης, ότι «κανένα παιδί δεν θα μείνει εκτός παιδικών σταθμών» και δεσμεύτηκε ότι η κυβέρνηση της ΝΔ θα δώσει ένα κουπόνι 180 ευρώ σε όλους τους γονείς τα παιδιά των οποίων θα μείνουν εκτός των δημόσιων παιδικών σταθμών, προκειμένου να πάνε τα παιδιά τους σε ιδιωτικούς.\nΑναφερόμενος στον νόμο Παρασκευόπουλου είπε πως θα καταργηθεί, γιατί «έχει καταντήσει την πόρτα της φυλακής περιστρεφόμενη πόρτα ξενοδοχείου. Θα αναθεωρήσουμε την ποινική δικονομία ώστε να μην ξεγλιστράνε από τη Δικαιοσύνη τρομοκράτες, ισχυροί του χρήματος και κάθε λογής μπαχαλάκηδες».\nΑκόμη, αναφέρθηκε στην Παιδεία, λέγοντας: «Η Παιδεία μας έχει ανάγκη από πιο αυτόνομα και δημιουργικά σχολεία. Με πολύ μεγαλύτερη ελευθερία στην οργάνωση, τη διαχείριση πόρων, την επιλογή διδακτικού προσωπικού, την κατάρτιση προγράμματος σπουδών. Να ξεφύγουμε επιτέλους από την τυραννία του ωρολόγιου προγράμματος. Με αξιολόγηση παντού, αλλά κυρίως με νέα αντικείμενα που θα διδάσκουν προγραμματισμό, τη γλώσσα του μέλλοντος, ήδη από το δημοτικό. Να αναπτύσσουν τα παιδιά μας όχι απλά ικανότητα στη στείρα παπαγαλία, αλλά κυρίως δεξιότητες, όπως η ομαδική δουλειά. Και ναι δεσμεύομαι για ένα πρότυπο σχολείο σε κάθε περιφερειακή ενότητα της χώρας. Γιατί η Παιδεία, η δημόσια παιδεία, παραμένει ο βασικός μοχλός κοινωνικής κινητικότητας. Και το παιδί που μεγαλώνει στη Μενεμένη πρέπει να ξέρει, ότι αν δουλεύει σκληρά, θα έχει τις ίδιες ευκαιρίες με αυτό που μεγαλώνει στο Πανόραμα.\n» Στην τριτοβάθμια εκπαίδευση -αφού καταργήσουμε αμέσως την αντιμεταρρύθμιση του ΣΥΡΙΖΑ- θα καθιερώσουμε την αξιολόγηση όλων των Πανεπιστημίων από Ανεξάρτητη Αρχή Διασφάλισης Ποιότητας και από αυτήν την αξιολόγηση θα εξαρτάται και ένα μέρος της χρηματοδότησης των Πανεπιστημίων. Και θα ορίσουμε ελάχιστο όριο για την είσοδο στην ανώτατη εκπαίδευση ώστε αυτοί που εισέρχονται να έχουν τα αναγκαία ελάχιστα προσόντα για να μπορούν να φοιτήσουν και να αποφοιτήσουν. Σεβασμό στα χρήματα του φορολογούμενου σημαίνει ότι δεν μπορείς να πηγαίνεις και να γράφεις τρία και να έχεις την απαίτηση να πληρώσει ο Έλληνας φορολογούμενος την παιδεία σου σε ένα δημόσιο Πανεπιστήμιο».\nΟ κ. Μητσοτάκης δήλωσε ότι πολλές από τις «τολμηρές αλλαγές» που οραματίζεται χρειάζονται κυρίως τη συμμετοχή της κοινωνίας. « Π.χ. μια από τις πρώτες είναι η απαγόρευση του καπνίσματος στους δημόσιους χώρους, με πρώτη τη Βουλή και τα δημόσια κτήρια» είπε.\n«Ξέρω ότι στο μυαλό πολλών συμπολιτών μας υπάρχει ριζωμένη καχυποψία, ότι τίποτα δεν μπορεί να αλλάξει. Πιστεύω στη δύναμη των ανθρώπων να παίρνουν τις τύχες τους στα χέρια τους και στη δύναμη των λαών» συνέχισε ο πρόεδρος της Νέας Δημοκρατίας. Όπως είπε, «η πατρίδα δεν είναι μια αφηρημένη έννοια, είμαστε όλοι εμείς, 10 εκατ. Έλληνες κι άλλοι τόσοι στις γωνιές του πλανήτη. Απευθύνομαι σε όλους, και στους απογοητευμένους ψηφοφόρους της Αριστεράς...», ενώ σημείωσε ότι «διαφορές υπήρχαν και το '74, αλλά υποχώρησαν για το καλό της πατρίδας. Αντίστοιχη ανάγκη υπάρχει και σήμερα. Η κατάσταση σήμερα δεν ζητά αριστερές-δεξιές λύσεις, αλλά συμπόρευση».\nΣύμφωνα με τον πρόεδρο της ΝΔ, «η ΝΔ άλλαξε, διευρύνθηκε, έγινε πιο συμμετοχική, με ενεργά μέλη και στελέχη που ανταποκρίθηκαν στο κάλεσμα, ήρθαν κοντά μας και μας έδωσαν οξυγόνο, συμβάλλουν ουσιαστικά στη διαμόρφωση των πολιτικών μας. Ελάτε να γεφυρώσουμε το χάσμα ανάμεσα στην κοινωνία και την πολιτική. Και μην ξεχνάτε -απευθύνομαι κυρίως στους νέους- ότι η ιστορία γράφεται πάντα από αυτούς που συμμετέχουν και όχι από αυτούς που απέχουν» υπογράμμισε.\n«Εμείς ενώνουμε δυνάμεις από όλο το πολιτικό φάσμα σε ένα κοινό όραμα. Η χώρα χρειάζεται μια νέα εθνική συστράτευση που θα μας κάνει ξανά όλους υπερήφανους που είμαστε Έλληνες» είπε ο κ. Μητσοτάκης. Ο αρχηγός της αξιωματικής αντιπολίτευσης έκλεισε την 70 λεπτών ομιλία του στη Δ.Ε.Θ. τονίζοντας ότι «η Ν.Δ. θα είναι μια κυβέρνηση όλων των Ελλήνων. Μπορούμε επιτέλους να πάμε την Ελλάδα μπροστά».\nΔΕΘ 83η ΔΕΘ Μητσοτάκης πρόεδρος ΝΔ ΕΝΦΙΑ μειώσεις φόρων φοροαπαλλαγές ανάπτυξη ελληνική οικονομία επενδύσεις


Κάθε Σάββατο στις 21:00 η Γλυκερία Τσιτσώνη μας ξεναγεί στον καταπληκτικό κόσμο της ιατρικής και της ομορφιάς.\nΚαλεσμένοι της κορυφαίοι επιστήμονες από κάθε ιατρικό πεδίο.\nΑυτή τη φορά, η εκπομπή “Ώρα Μεταμόρφωσης” θα φιλοξενήσει τους κυρίους, Γιάννης Τσάκαλο, τον πλαστικό χειρουργό Dr Στέφανο Σταθάκη αλλά και τον καταξιωμένο αγγειοχειρουργό Dr. Γεώργιο Ελευθερίου ο οποίος θα κάνει μια εμπεριστατωμένη ενημέρωση για όλα όσα αφορούν στις φλεβικές παθήσεις. Τέλος, θα δώσει λύση σε κάθε πρόβλημα των αγγείων και των φλεβών. Όπως πάντα, ο Dr Δημήτρης Γρηγοράκης θα δώσει τα διατροφικά του tips και πολλές συμβουλές για μια ισορροπημένη διατροφή!\nΜε τη σειρά του ο κ. Τσάκαλος θα παρουσιάσει το το Sinuset, το ρινικό φίλτρο που μας προστατευει από αλλεργίες, ρύπανση και προσφέρει αξιόπιστη προστασία στο ανοσοποιητικό σύστημα.\nΤέλος, ο Dr Στέφανος Σταθάκης, ως πλαστικός χειρουργός θα μας ξεναγήσει στον κόσμο της αιώνιας νεότητας και θα μοιραστεί on camera μερικά απο τα.. μικρά θαύματα που πραγματοποιεί στο ιατρείο του.\nΣυντονιστείτε και εσείς στο Alert Tv!\nThe post “Ώρα Μεταμόρφωσης” με τη Γλυκερία Τσιτσώνη και εκλεκτούς καλεσμένους appeared first on VIPNEWS.


ΤΕ ΑΝΤΑΡΣΥΑ Χανίων : Η εργοδοτική αυθαιρεσία στα ΜΜΕ δε θα περάσει ! - elaliberta.gr\nΔευτέρα, 25 Απριλίου 2016 11:24\nΤΕ ΑΝΤΑΡΣΥΑ Χανίων : Η εργοδοτική αυθαιρεσία στα ΜΜΕ δε θα περάσει !\nΗ ΑΠΟΛΥΣΗ ΤΩΝ ΕΡΓΑΖΟΜΕΝΩΝ ΤΟΥ ΚΑΝΑΛΙΟΥ ΚΥΔΩΝ\nΝΑ ΜΗ ΜΕΙΝΕΙ ΑΝΑΠΑΝΤΗΤΗ!\nΗ ΕΡΓΟΔΟΤΙΚΗ ΑΥΘΑΙΡΕΣΙΑ ΣΤΑ ΜΜΕ ΔΕ ΘΑ ΠΕΡΑΣΕΙ!\nΑΝΑΚΟΙΝΩΣΗ ΑΝΤΑΡΣΥΑ - ΤΟΠΙΚΗΣ ΕΠΙΤΡΟΠΗΣ ΧΑΝΙΩΝ\nΩς ΑΝΤΑΡΣΥΑ Χανίων καταδικάζουμε την απόλυση σχεδόν 30 εργαζομένων λόγω του επικείμενου κλεισίματος του τηλεοπτικού καναλιού ΚΥΔΩΝ, γεγονός που υπόκειται στα πλαίσια αιθαιρεσιών στα εργασιακά δικαιώματα στο χώρο των ΜΜΕ όπως οι καθυστερήσεις πληρωμών, η μη καταβολή δώρων Χριστουγέννων, η αλλαγή συμβάσεων δημοσιογράφων σε συμβάσεις “υπαλλήλων γραφείου” και πολλά ακόμη. Η προσπάθεια του ιδιοκτήτη του καναλιού να μείνει η λειτουργία του ανέπαφη από την κρίση εις βάρος των εργαζομένων αποτελεί παράδειγμα για το πώς οι μεγάλες επιχειρήσεις προσπαθούν να κρατήσουν “κομμάτι της πίτας” στην αγορά προς όφελος των ιδιοκτητών και μετόχων τους. Η κατάσταση που βρίσκεται ο σταθμός το τελευταίο διάστημα βέβαια το μόνο που προκαλούσε ήταν το αίσθημα της αβεβαιότητας για πιθανή απομάκρυνση των εργαζομένων μέρα με τη μέρα, στα πλαίσια της παρακμής που έχουν πέσει τα ΜΜΕ όσο αφορά τις εργασιακές συνθήκες.\nΑΛΛΗΛΕΓΓΥΗ ΚΑΙ ΣΤΗΡΙΞΗ ΤΩΝ ΑΙΤΗΜΑΤΩΝ ΤΩΝ ΑΠΟΛΥΜΕΝΩΝ ΕΡΓΑΖΟΜΕΝΩΝ.\nΚαμιά σκέψη για ανασφάλιστη, ελαστική, απλήρωτη εργασία.\nΤήρηση των συλλογικών συμβάσεων εργασίας. Αυξήσεις στους μισθούς και τις συντάξεις.\nΟΧΙ ΣΤΙΣ ΑΠΟΛΥΣΕΙΣ! ΜΟΝΙΜΗ ΚΑΙ ΣΤΑΘΕΡΗ ΔΟΥΛΕΙΑ ΓΙΑ ΟΛΟΥΣ ΚΑΙ ΟΛΕΣ!\nΗ εργοδοτική αυθαιρεσία δε θα μείνει αναπάντητη!\nΗ λειτουργια των ΜΜΕ να περάσει στα χέρια των εργαζομένων!\nΠερισσότερα σε αυτή την κατηγορία: « ΑΝΤΑΡΣΥΑ: Να μην περάσει το ασφαλιστικό έκτρωμα! ΑΝΤΑΡΣΥΑ Ηρακλείου: Απεργιακός Ξεσηκωμός για την Ανατροπή της Επίθεσης »


Αρχική DEPARTISTSLUCKY 8`Oπλα για κάθε απειλή\nZombie Apocalypse, Alien Invasion ή κάποιος άλλος κίνδυνος απειλεί τον πλανήτη μας. Καλούμαστε λοιπόν να εξοπλίσουμε μία επίλεκτη ομάδα για να αντιμετωπίσει αυτόν τον κίνδυνο. Μην περιμένετε να διαβάσετε για uzi και άλλα τέτοια όπλα, επιλέγουμε οχτώ όπλα αποκυήματα της ανθρώπινης φαντασίας και ριχνόμαστε στη μάχη.\n► Stormbringer (Moorcok’s universe)\nΈνα τεράστιο σπαθί με μαύρη λάμα διακοσμημένη με διάφορους ρούνους. Το κραδαίνει ο Elric και αποτελεί «προϊόν» της έμπνευσης του Michael Moorcock.\nΠρόκειται για ένα από τα δύο Μαύρα Σπαθιά και μπορεί να υπάρχει σε οποιοδήποτε σύμπαν, έχοντας ό,τι μορφή επιθυμεί. Αποτελεί το όπλο του «Αιώνιου Πρόμαχου» αν και κατά καιρούς το έχουν κρατήσει και άλλοι. Όμως η συνηθέστερη μορφή του είναι αυτή που περιγράψαμε παραπάνω, αλλά τι γίνεται αν θέλουμε να του αλλάξουμε μορφή; Το σπαθί έχει δική του βούληση, συνείδηση και είναι αρκετά μοχθηρό. Χρειάζεται κάποιος πανίσχυρος για να το δαμάσει – σαν τον Λευκό Λύκο καλή ώρα – και να το χρησιμοποιεί με σύνεση, αφού το Stormbringer όποιον σκοτώνει, του «ρουφάει» την ψυχή και γίνεται ισχυρότερο.\n► Mjölnir (Νορβηγική μυθολογία, Marvel)\nΗ παραπάνω ρήση – κατά τη Marvel – ανήκει στον Odin και είναι χαραγμένη πάνω στο μυθικό σφυρί. Αλλά τι δυνάμεις έχει ο Thor που το κάνει τόσο σημαντικό; Για αρχή πετάει, έχει υπερφυσική δύναμη, εξαπολύει κεραυνούς και μπορεί να χτυπήσει κάποιον με το σφυρί του ακόμα κι αν αυτός βρίσκεται σε άλλον γαλαξία. Τέλος έχουμε δει τον Thor μέσω του όπλου να ταξιδεύει σε άλλες διαστάσεις αλλά και στον χρόνο.\nΜπορεί να έχει μικρή (γέλια) σημασία αλλά για τη δημιουργία του, οι νάνοι, χρησιμοποίησαν τον πυρήνα ενός άστρου.\n► Carsomyr (D&D, BG II)\nΊσως το δυνατότερο σπαθί στο Faerûn, που για να το αποκτήσεις πρέπει πρώτα να σκοτώσεις τον κόκκινο δράκο Firkraag, αλλά όπως λένε "No pain, No gain". Τι μπορεί όμως να κάνει αυτό το όπλο; Αρχικά είναι το όπλο που μπορεί να μακελέψει τον Demogorgon, τον πρίγκιπα των δαιμόνων και άρχοντα του 88ου στρώματος της Αβύσσου. Επίσης, αν του προσθέσουμε το Eye of Tyr, ένα πετράδι δώρο από τον θεό της δικαιοσύνης, γίνεται ακόμα πιο δυνατό, λογικά το δυνατότερο. Αξίζει να σημειωθεί πως όταν κάποιος δέχεται χτύπημα από το Carsomyr, όποια μαγικά buffs έχει, χάνονται και όποιος το κρατά, αποκτά μερική «ανοσία» στη μαγεία.\n► Frostmourne (Wow)\nΤα Runeblades είναι σπαθιά που οι λάμες τους είναι «στολισμένες» με πανίσχυρους ρούνους που τους δίνουν μαγικές ιδιότητες. Θεωρούνται εξαιρετικά σπάνια όπλα και ανείπωτης δύναμης, το Frostmourne είναι το δυνατότερο εξ αυτών. Το εν λόγω σπαθί αποτέλεσε «προέκταση» του Arthas Menethil κατά τον Τρίτο Πόλεμο, τόσο ως Death Knight όσο και ως Lich King. Με αυτό στην κατοχή του, ο Lich King κατάφερε να υποδουλώσει ολόκληρα βασίλεια και να προκαλέσει «ανεξίτηλες πληγές» στον κόσμο του Azeroth.\n► The Colt (Supernatural)\nH παραπάνω φράση, που μεταφράζεται ως «δεν φοβάμαι κανένα κακό», κοσμεί την κάνη του μυθικού εξάσφαιρου, το οποίο δημιούργησε ο ίδιος ο Samuel Colt. Αν κάποιος πυροβοληθεί από αυτό το όπλο, από πρίγκιπες της Κόλασης μέχρι πανάρχαιους βρικόλακες, πεθαίνει ακαριαία. Τα αδέρφια Winchester το χρησιμοποίησαν σε αρκετές περιπτώσεις, με highlight τη σκηνή που ο Dean σκοτώνει τον Azazel.\n► Brahmastra (Ινδική μυθολογία)\nΚατά την Ινδική μυθολογία, ο κόσμος μας δημιουργήθηκε από τον θεό Brahma. Λέγεται μάλιστα ότι αυτός ο δημιουργός θεός, για να υποστηρίξει τους Dharmathakur (aka Dharma) και Satya, δημιούργησε ένα όπλο που σε δύναμη ξεπερνά όποιο μέγεθος καταστροφής μπορεί να σκεφτεί ο ανθρώπινος νους. Θεωρείται πολλαπλάσιο σε ισχύ της ατομικής βόμβας και είναι ικανό να ξεπερνά οποιονδήποτε μηχανισμό άμυνας, απλό ή υπερφυσικό.\n► Η τρίαινα του Ποσειδώνα (Ελληνική μυθολογία)\nΕξ ορισμού ένα όπλο που προορίζεται για έναν Ολύμπιο θεό, αν μη τι άλλο θα είναι πανίσχυρο. Έτσι μετά το πέρας τις Τιτανομαχίας, οι Κύκλωπες για να δείξουν την ευγνωμοσύνη τους στους γιους του Κρόνου, τους έφτιαξαν όπλα «απύθμενης» δύναμης. Στον θεό Ποσειδώνα έδωσαν την Τρίαινα, ένα όπλο ικανό να δημιουργεί τσουνάμι, να ελέγχει τη θάλασσα μέχρι και να προκαλεί σεισμούς.\n► Honorable mentions\nLancea Sanctum (Constantine), Sword of Omens (ThunderCats), The Witchblade (Witchblade), Casull (Hellsing), Masamune (Final Fantasy VII), Harbinger of Dawn (Genshin Impact), Dagger Of Time (Prince Of Persia), Dragnipur Sword (Malazan Book of the Fallen)\n► Excalibur (Μυθολογία)\nΦτάσαμε λοιπόν και στον βασιλιά των μυθικών όπλων, το διασημότερο σπαθί της μυθολογίας αλλά και της ποπ κουλτούρας, το σπαθί του μυθικού βασιλιά Αρθούρου, το Excalibur.\nΓια το πώς το απέκτησε ο Αρθούρος, οι θρύλοι συγκρούονται, καθώς ένας τον θέλει να το τραβάει από έναν βράχο και ένας άλλος, αναφέρει ότι όταν έσπασε το πρώτο του σπαθί, το Caliburn, η Κυρά της Λίμνης του έδωσε ένα νέο δυνατότερο σπαθί, το Excalibur. O ίδιος μύθος, υποστηρίζει ότι λίγο πριν πεθάνει ο βασιλιάς, επέστρεψε το σπαθί στη λίμνη ώστε κανένα θνητό χέρι να μην το κρατήσει ξανά.\nΤο σπαθί φώτιζε με δύναμη τριάντα αναμένων δάδων, μπορούσε και έκοβε με πολύ μεγαλύτερη ευκολία από όσο οποιοδήποτε άλλο σπαθί και τέλος, η πραγματική του δύναμη βρισκόταν στη λαβή του, καθώς έκανε άτρωτο σε επιθέσεις, όποιον το κρατούσε.


Σεϊτάνης Δημήτρης - The Greek Play Project - ΣΥΓΧΡΟΝΗ ΕΛΛΗΝΙΚΗ ΔΡΑΜΑΤΟΥΡΓΙΑ\nΟ Δημήτρης Σεϊτάνης γεννήθηκε στη Λάρισα. Είναι ηθοποιός, σκηνοθέτης και συγγραφέας. Έπαιξε για πρώτη φορά στο θέατρο το 1983 ενώ παράλληλα άρχισε να εργάζεται και ως βοηθός σκηνοθέτη. Το 1994 αρχίζει να σκηνοθετεί και το 1997 ιδρύει –και από τότε διευθύνει- το Θέατρο Νέων, έναν θίασο ρεπερτορίου µε σαφή κατεύθυνση και προσανατολισμό προς τα παιδιά και τους νέους.\nΣυμμετείχε σε διεθνή συνέδρια και σεμινάρια για το θέατρο, τις τέχνες, τον πολιτισμό και την εκπαίδευση. ∆ιετέλεσε µέλος, Γεν. Γραµµατέας και τώρα είναι Πρόεδρος του ∆.Σ. του Ελληνικού Κέντρου Θεάτρου για τα Παιδιά και τους Νέους (Ελληνική ASSITEJ). Επίσης είναι µέλος του ∆.Σ. του Σωµατείου «Φίλοι Μίνου Βολανάκη».\nΥπήρξε, για σειρά ετών, µέλος κριτικής επιτροπής στους Πανελλήνιους Μαθητικούς Καλλιτεχνικούς Αγώνες του Υπουργείου Παιδείας και το 2004 µέλος της κριτικής επιτροπής του ΥΠΠΟ στον Κρατικό Διαγωνισμό συγγραφής θεατρικού έργου για παιδιά. Έχει γράψει για το θέατρο και την τηλεόραση κ.ά. Θεατρικά έργα του για παιδιά: Παραµυθιάδα (πρωτότυπο), Χίλιες και µία νύχτες (διασκευή), Η Αλίκη στη χώρα των θαυµάτων (διασκευή), Αν εσύ… ήµουν εγώ! (πρωτότυπο), Ματίλντα (διασκευή), Το ασχηµόπαπο (διασκευή) κ.ά.\nΑν εσύ… ήµουν εγώ!, 2002\nΑν εσύ…ήμουν εγώ, 2002\n25 / Ελάχιστος αριθμός ηθοποιών: 5 άνδρες και 3 γυναίκες (ή 3 άνδρες και 5 γυναίκες)\nΗ ΔΡΑΜΑΤΟΥΡΓΙΑ ΤΟΥ ΔΗΜΗΤΡΗ ΣΕΪΤΑΝΗ\nΣωμαρά Ευγενία, Θεατρολόγος M.phil.


Στην ανάπτυξη νέων καναλιών αγοράς και προϊόντων προστιθέμενης αξίας, αναφέρθηκε στην εισήγησή του ο επικεφαλής του Προπτυχιακού Προγράμματος του Perrotis College, Δρ. Κώστας Ρότσιος, μιλώντας από το βήμα διεθνούς συνεδρίου στο Βελιγράδι.\nΣυμμετείχε (ως ομιλητής / κριτής) στο συνέδριο της Παγκόσμιας Ένωσης Χονδρικών Αγορών (WUWM), το οποίο πραγματοποιήθηκε από 15 έως 17 Μαΐου, στη Σερβική πρωτεύουσα. Πρόκειται για μια μη κερδοσκοπική ένωση που στοχεύει στην προώθηση της διεθνούς ανταλλαγής πληροφοριών για τις αγορές χονδρικής και λιανικής, με στόχο τη βελτίωση της κατασκευής, της οργάνωσης και της διαχείρισης τους.\nΤο θέμα του συνεδρίου ήταν "Προκλήσεις στην αλυσίδα εφοδιασμού της αγοράς τροφίμων" και συμμετείχαν περισσότερα από 150 άτομα, προερχόμενα από 27 χώρες. Η εισήγηση του Δρ. Ρότσιου έγινε στο πλαίσιο της θεματικής ενότητας "Προσθέτοντας αξία στους παραγωγούς, τους εμπόρους και τους καταναλωτές" και ο τίτλος της παρουσίασής του ήταν: "Ανάπτυξη νέων καναλιών αγοράς και προϊόντων προστιθέμενης αξίας: μερικά νέα παραδείγματα", η οποία επικεντρώθηκε στην ανάπτυξη νέων προϊόντων που υλοποιείται στο Perrotis College.


Δημοσίευση: 26 Οκτωβρίου 2013 12:00\nΥπάρχουν, νομίζω, δυο εκδοχές για το τι σημαίνει αριστερός ριζοσπαστισμός στην Ελλάδα του 2013. Δεν ταυτίζονται με πολιτικές τάσεις ούτε καν με αποκλίνουσες πλατφόρμες οικονομικής και «νομισματικής» πολιτικής. Πιστεύω ότι αυτό που πραγματικά τις χωρίζει μεταξύ τους...\nΥπάρχουν, νομίζω, δυο εκδοχές για το τι σημαίνει αριστερός ριζοσπαστισμός στην Ελλάδα του 2013. Δεν ταυτίζονται με πολιτικές τάσεις ούτε καν με αποκλίνουσες πλατφόρμες οικονομικής και «νομισματικής» πολιτικής. Πιστεύω ότι αυτό που πραγματικά τις χωρίζει μεταξύ τους είναι το πώς συνομιλούν με όσους και όσες δεν θέλουν -για διαφόρους λόγους- να είναι ριζοσπάστες και αριστεροί. Η πρώτη εκδοχή αντιλαμβάνεται τον ριζοσπαστισμό ως διαλογικό ρήγμα, ως πρόσκρουση συμπαγών σωμάτων (ιδεών και συνθημάτων) σε μια διαρκή μάχη αμοιβαίας εξουθένωσης. Η δεύτερη εκδοχή κατανοεί ότι σε μια κοινωνία κερματισμένων συμφερόντων και αντιλήψεων για το συνιστά καλό και κακό, πρέπει να συνομιλείς: όχι μόνο να ακούς τι λένε και οι «άλλοι», αλλά κυρίως να είσαι έτοιμος να διορθώσεις το βλέμμα σου, τη μέθοδο, τη γλώσσα σου.\nΟ πρώτος ριζοσπαστισμός ξεκινάει, δίχως ποτέ να το ομολογεί, από την απόλυτη προτεραιότητα της ταυτότητάς του. Σε κάθε στιγμή και με κάθε ευκαιρία θέλει να επιδεικνύει τη διαφορά του, το χάσμα που τον χωρίζει από τον εκάστοτε αντίπαλο. Και αν κάποια φορά ο αντίπαλος πει κι ένα καλό λόγο, τότε αναρωτιέται «τι κακό έχει κάνει».\nΟ άλλος ριζοσπαστισμός ενδιαφέρεται περισσότερο να πείσει και όχι να στομώσει ή να αποστομώσει. Αυτό που τον νοιάζει είναι να μειωθεί πραγματικά το ποσοστό της κοινωνικής οδύνης, να τιθασευτούν οι νέες μορφές καταδυνάστευσης του φτωχού ανθρώπου, των αδύναμων. Δεν αντιμάχεται τους πλούσιους, αλλά τις αντικοινωνικές διαρθρώσεις ισχύος που παράγουν ανισότητες και κοινωνικά ρήγματα.\nΟ πρώτος ριζοσπαστισμός σπεύδει να πιπιλίσει τη φράση πως όλα είναι πολιτικά και με αυτό εννοεί ότι, σε τελευταία ανάλυση, τα «βασικά ζητήματα» έχουν ήδη απαντηθεί. Αυτή του ωστόσο η στάση τον φτωχαίνει πολιτισμικά μετατρέποντάς τον σε καρικατούρα στράτευσης σε μια εποχή όπου οι άνθρωποι, αν δεν έχουν αρπαχτεί από τις ακροδεξιές αποφάνσεις, θέτουν επίμονα ερωτήματα. Και βάζουν δύσκολα ερωτήματα ακόμη κι αν έχουν μεγάλη ανάγκη να πιστέψουν και να ταχθούν κάπου.\nΟ άλλος ριζοσπαστισμός θεωρεί ότι η αμφιβολία δεν είναι αμάρτημα, αλλά πλούτος και εγγύηση ελευθερίας. Δεν διαιρεί τον κοινωνικό κόσμο σε δυο ημισφαίρια αγαθότητας και μοχθηρότητας, αλλά διατηρεί σταθερό το μέτωπο κατά της βαναυσότητας και των διαφορετικών της ενσαρκώσεων. Με άλλα λόγια, τούτος ο άλλος ριζοσπαστισμός δεν είναι το αντίθετο της μετριοπάθειας, αλλά το παράδοξο συμπλήρωμά της, η υψωμένη φωνή της.\nΟ πρώτος ριζοσπαστισμός λατρεύει τα τελεσίγραφα και τη μέθη των μεγάλων λέξεων που υποτίθεται ότι ξεδιαλύνουν τη θολούρα και χρησιμεύουν στον πόλεμο σαν άλλα εγχειρίδια ενός Κλαούσεβιτς.\nΟ άλλος ριζοσπαστισμός θα ήθελε μονάχα περισσότερη διαύγεια και ευθυκρισία στις επιλογές σύγκρουσης, αλλά και στις επιλογές συναίνεσης. Δεν αντέχει, με άλλα λόγια, τις πόζες του ριζοσπαστισμού.\nΌλα αυτά δεν γράφονται, πρέπει να πω, σαν παράταιρα εμβόλιμα σε μια πολιτική στήλη. Γράφονται γιατί πιστεύω ότι η αποφασιστική επιλογή ανάμεσα σε αυτά τα δύο ήθη ριζοσπαστισμού κρίνει και το πολιτισμικό αποτύπωμα της Αριστεράς σε αυτή τη συγκυρία των μεγάλων κλονισμών. Παράλληλα φυσικά με τις απαντήσεις στα επίδικα της κρίσης, στην οικονομική πολιτική, στα προβλήματα των συμμαχιών.\nΌταν μιλώ για πολιτισμικό αποτύπωμα, δεν έχω κατά νου τα λεγόμενα πολιτιστικά θέματα ή την «πολιτιστική ατζέντα» ενός αριστερού κόμματος . Το πολιτισμικό αποτύπωμα αυτό δεν έχει να κάνει με τις θεατρικές παραστάσεις που κρίνονται αρκούντως «ανατρεπτικές», τους τραγουδοποιούς που καταχωρίζονται ως προοδευτικοί και πολύ ευαίσθητοι, τους συγγραφείς που δηλώνουν αντιστασιακοί και εθνικά υπερήφανοι που είναι πια τέτοιοι μεγάλοι αντικομφορμιστές. Αυτά τα τελευταία μάλλον αφαιρούν παρά προσθέτουν κάτι, ας πούμε όμως ότι αυτό είναι ζήτημα προσωπικού γούστου.\nΤο πολιτισμικό αποτύπωμα της Αριστεράς δοκιμάζεται περισσότερο στις γενικότερες στάσεις που ενθαρρύνει κανείς, στις πνευματικές παραδόσεις τις οποίες ενεργοποιεί, στις κριτικές συνομιλίες που επιδιώκει. Και όλα αυτά μαζί φτιάχνουν τελικά μια ηθική του διαλόγου: μια ηθική του διαλόγου απολύτως απαραίτητη αν δίνει κανείς σημασία στη συζήτηση για ένα καλύτερο κοινωνικό και παραγωγικό πρότυπο.


Αντισταθμιστικά από τον αγωγό ΤΑΡ διεκδικούν οι δήμοι της ΠΑΜ-Θ | blog καθημερινής ενημέρωσης\nΑντισταθμιστικά από τον αγωγό ΤΑΡ διεκδικούν οι δήμοι της ΠΑΜ-Θ\nΑντισταθμιστικά οφέλη από τη διέλευση του αγωγού φυσικού αερίου TAP αποφάσισαν να διεκδικήσουν οι δήμαρχοι της Περιφέρειας Ανατολικής Μακεδονίας Θράκης (ΠΑΜΘ). Σύμφωνα με τον πρόεδρο της Περιφερειακής Ένωσης Δήμων (ΠΕΔ), δήμαρχο Αλεξανδρούπολης, Ευάγγελο Λαμπάκη, ήδη η εταιρία του αγωγού με ανακοίνωσή της γνωστοποίησε την απόφασή της για καταβολή 5 εκατ. ευρώ (ποσό που η εταιρία δίδει οικειοθελώς) ως κοινωνική παροχή και κάλυψη προβλημάτων που θα προκύψουν από τη διέλευση του αγωγού.\nΜιλώντας στο ΑΠΕ-ΜΠΕ ο κ. Λαμπάκης διευκρίνισε ότι εντός 15 ημερών οι δήμαρχοι, από τους δήμους των οποίων θα διέλθει ο αγωγός, θα καταθέσουν στην ΠΕΔ εμπεριστατωμένη έκθεση-μελέτη προσδιορισμού των ζημιών (ένθεν κακείθεν του αγωγού δεν θα μπορεί να μπει τίποτε κάτω στη γη, ενώ μελλοντικά θα δημιουργηθεί πρόβλημα στην επέκταση και αξιοποίηση των περιοχών) που αναμένεται να προκληθούν ώστε στη συνέχεια να γίνει ο προσδιορισμός και η διεκδίκηση μέσω της ΠΕΔ του ποσού που ο κάθε δήμος θα απαιτήσει ως αντιστάθμισμα.\nΕιδικότερα στο δήμο Αλεξανδρούπολης ο αγωγός θα διέλθει μέσω δημοτικών εκτάσεων σε μήκος 54 χλμ προκαλώντας προβλήματα στην αξιοποίηση του γεωθερμικού πεδίου της περιοχής. «Στην Αλεξανδρούπολη ο δήμος έχει, βάσει συμβολαίου με την αποκεντρωμένη διοίκηση, την εκμετάλλευση και τη δυνατότητα ανίχνευσης του γεωθερμικού ρευστού σε εμβαδό περίπου 20.000 στρεμμάτων.\nΠερίπου στο μέσο της εν λόγω έκτασης περνάει ο αγωγός TAP ακριβώς στο σημείο όπου, σύμφωνα με τα δεδομένα των εξειδικευμένων επιστημόνων, υπάρχει το ισχυρότερο γεωθερμικό πεδίο με το ισχυρότερο γεωθερμικό ρευστό. Ο δήμος λοιπόν θα πρέπει να μετατοπίσει τις γεωτρήσεις σε σημείο όπου θα είναι πιο αδύναμες. Αυτή την αδυναμία δεν μπορεί να την πληρώσει ο δημότης της Αλεξανδρούπολης ή ο δήμος. Θα την πληρώσει η εταιρία, η οποία θα κερδίσει τα μέγιστα από τη συγκεκριμένη επένδυση», εξήγησε ο δήμαρχος Αλεξανδρούπολης.\nΔημοσιεύτηκε απο τον adolphholyman στις 22,Μάιος, 2015, 11:49 πμ. στις Κατηγορίες HOT - ΕΙΔΗΣΕΙΣ, photos, ΕΛΛΑΔΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)\n1 σχόλιο για “Αντισταθμιστικά από τον αγωγό ΤΑΡ διεκδικούν οι δήμοι της ΠΑΜ-Θ”\n22 Μαΐου 2015 - 13:53\nΟ δικός μας ο Δήμαρχος της Καστοριάς,είναι στα χαμένα. Ρώτησα συγκεκριμένα χθες 5 δημοτικούς συμβούλους εκ των οποίων ο ένας είναι και αντιδήμαρχος και δήλωσαν άγνοια. Τόσο καλά πάμε!


Ο ΔΕΝΔΙΑΣ, Ο ΚΟΥΛΗΣ ΚΑΙ Ο…«ΞΕΧΑΣΜΕΝΟΣ» ΘΗΣΑΥΡΟΣ ΤΟΥ ΕΛΛΗΝΙΚΟΥ ΑΙΓΑΙΟΥ- crete-news.gr\nΗ πρόσφατη δήλωση του υπουργού Εξωτερικών κ Δένδια ότι η Ελλάδα δεν έχει σκοπό να γίνει χώρα παραγωγός και εξαγωγέας φυσικού αερίου, το λιγότερο που θα μπορούσε να χαρακτηριστεί είναι άλλη μια μειοδοσία ελληνικής κυβέρνησης σε ένα τεράστιο ζήτημα που εδώ και χρόνια θα μπορούσε να αναγάγει την Ελλάδα σε τεράστιας σημασίας γεωστρατηγικη και γεωοικονομική χώρα, σοβαρός και υπολογίσιμος παίκτης στις διεθνείς εξελίξεις.\nΤο 1976, (επί πρωθυπουργίας Καραμανλή), πραγματοποιείται συστηματική καταγραφή των πετρελαίων του Αιγαίου από την γαλλική εταιρεία, Beicip, ενώ ένας ανεξάρτητος όμιλος Ελλήνων επιχειρηματιών παραγγέλλουν εκτεταμένες έρευνες στην επίσης γαλλική, Elf-Aquirtane. Χαρακτηριστικά γνωρίσματα της περιόδου αυτής είναι οι σκόπιμα ανακριβείς δηλώσεις της αμερικανικής εταιρείας, Oceanic, σχετικά με την ημερήσια παραγωγή πετρελαίου του κοιτάσματος ΠΡΙΝΟΣ και το χρονικό ορίζοντα εκμετάλλευσης του κοιτάσματος. Ήδη τα στοιχεία αυτά επί των οποίων στηρίχτηκε η σύμβαση αντλήσεως και εκμετάλλευσης του κοιτάσματος του Πρίνου προς όφελος της αμερικανικής εταιρείας έχουν διαψευστεί. Το ίδιο συνέβη και με το κοίτασμα Δομή, East Θάσος, δηλαδή στην θαλάσσια περιοχή από τα 10 ως τα 23 ναυτικά μίλια μεταξύ της νησίδας Μπαμπούρας και Σαμοθράκης. Για την εκμετάλλευση των κοιτασμάτων αυτών σπεύδει η NAPC, (North Aegean Petroleum Company), σύμφωνα με τον νόμο Ν 8/1975. Στην NAPC συμμετέχουν η καναδική Denison, με ποσοστό 62%, η Oceanic, με 10%, η ΔΕΠ, με 10%, η αμερικανική Hellenic Oil, με 10%, και η γερμανική Whiteshild, με 8%.\nΤα τελευταία χρόνια το καθεστώς εκμετάλλευσης των κοιτασμάτων πετρελαίου του Αιγαίου εξελίχτηκε σε ένα εξαιρετικά περίπλοκο πολιτικό πρόβλημα με τα εξής χαρακτηριστικά : 1) Η Ελλάδα με τα περίπου 3.000 νησιά ελέγχει το μεγαλύτερο μέρος του Αιγαίου, το οποίο ακόμα και με το σημερινό καθεστώς των 6 μιλίων της υφαλοκρηπίδας, αλλά και με το διεθνές δίκαιο, της δίνει το κυρίαρχο δικαίωμα να ελέγχει το ιδιοκτησιακό καθεστώς των μελλοντικών γεωτρήσεων. 2) Οι αυξανόμενες με ραγδαίο ρυθμό ενεργειακές ανάγκες της Τουρκίας έχουν επισπεύσει τις έρευνες της για ανεύρεση ενεργειακών κοιτασμάτων σε περιοχές όμως που άπτονται καθαρά της ελληνικής κυριαρχίας και των ελληνικών συμφερόντων. 3) Το σημαντικότερο από τα κοιτάσματα του βορείου Αιγαίου βρίσκεται στην αμφισβητούμενη ζώνη των 10,5 μιλίων. Δηλαδή η εκμετάλλευση του απαιτεί την επέκταση των ελληνικών χωρικών υδάτων στα 12 μίλια. 4) Η εξόρυξη πετρελαίου με θαλάσσιες εξέδρες δημιουργεί καινούργια δεδομένα καθώς έχουν αναδυθεί καινούργια στοιχεία διαπραγμάτευσης για την αξιοποίηση των ενεργειακών κοιτασμάτων.\nΤα δώδεκα σημαντικότερα κοιτάσματα πετρελαίου στην ελληνική επικράτεια σύμφωνα με μια παλαιότερη έρευνα του ειδικού Βρετανού ερευνητή, A Wilson, που δημοσιεύτηκαν στο βιβλίο του, «The Aegean Dispute» και έχουν αναδημοσιευτεί και σε τουρκικά έντυπα ενώ έχουν ληφθεί σοβαρά υπόψη από την ΤΡΑΟ για τις έρευνες της είναι τα ακόλουθα : 1) Δομή, EAST. Θάσος, ανατολικά της Θάσου. 250 εκατομμύρια βαρέλια καλής ποιότητας χαμηλού ειδικού βάρους, 280 εκατομμύρια υψηλού ειδικού βάρους , 1,5 δις κυβικά αερίου βάθους, 1200 με 1600 μέτρα, εκμετάλλευσης NAPC. 2) Βόρειος Πρίνος, Νέα Πέραμος, Άθως : 40 εκατομμύρια βαρέλια χαμηλού ειδικού βάρους, βάθους 800 έως 1000 μέτρα, εκμετάλλευση NAPC. 3) Επανομή, Σιθωνία : 80 εκατομμύρια βαρέλια χαμηλού ειδικού βάρους, 2 δις κυβικά αερίου, εκμετάλλευση Texaco, ΔΕΠ. 4) Θερμαϊκός : 100 εκατομμύρια βαρέλια, 1 δις κυβικά αερίου εκμετάλλευση Shell. 5) Βόρειο Κρητικό πέλαγος : 960 εκατομμύρια βαρέλια, βάθος 2800 έως 3200 μέτρα, εκμετάλλευσης Chevron, RIFT, ΔΕΠ. 6) Κυκλάδες : 120 εκατομμύρια βαρέλια, βάθος 1800-2200 μέτρα, εκμετάλλευση ΔΕΠ, Ancar oil 7) Ικαρία : 120 εκατομμύρια βαρέλια βάθος 1800-2400 μέτρα, εκμετάλλευση ΔΕΠ, Ancar oil 8) Σκόπελος : 80 εκατομμύρια βαρέλια εκμετάλλευση Agip. 9) Κατάκωλο, Ζάκυνθος : 600 εκατομμύρια βαρέλια υψηλού ειδικού βάρους, βάθος 2300-2700 μέτρα, εκμετάλλευση ΔΕΠ, Esso. 10 ) Άρτα : 80 εκατομμύρια βαρέλια χαμηλού ειδικού βάρους, 1,8 δις κυβικά αερίου, εκμετάλλευση ΔΕΠ. 11) Μαρμαράς και τουρκικές ακτές, εκμετάλλευση Amoco. 12) Νότιο Κρητικό πέλαγος : 850 εκατομμύρια βαρέλια βάθους 3000- 3400 μέτρα, εκμετάλλευση Chevron, Calvin, Shell.\nΝΙΚΟΣ ΧΕΙΛΑΔΑΚΗΣ Δημοσιογράφος-Συγγραφέας-Τουρκολόγος www.nikosxeiladakis.g


8.90€ Για Μαγικό Sketchpad Ζωγραφικής Με Φωτισμό με παραλαβή από το Magic Hole ή 11.90€ με πανελλαδική αποστολή στον χώρο σας. Το pad ζωγραφικής δεν εξαντλείτε ποτέ αφού μόλις τελειώνετε μια ζωγραφιά απλά σκουπίστε και ξαναρχίστε από την αρχή. - Ψάχνουμε για εσάς τις καλύτερες προσφορές\n8.90€ Για Μαγικό Sketchpad Ζωγραφικής Με Φωτισμό με παραλαβή από το Magic Hole ή 11.90€ με πανελλαδική αποστολή στον χώρο σας. Το pad ζωγραφικής δεν εξαντλείτε ποτέ αφού μόλις τελειώνετε μια ζωγραφιά απλά σκουπίστε και ξαναρχίστε από την αρχή.\nΔυνατότητα εξαργύρωσης της προσφοράς άμεσα είτε με παραλαβή από την έδρα του Magic Hole Υμηττού 110 (VILLAGE CINEMAS Παγκρατίου) στο ισόγειο, Παγκράτι είτε με πανελλαδική αποστολή στο χώρο σας με την αγορά του κουπονιού και έως τις 31/05/2021. Η προσφορά περιλαμβάνει τις επιλογές: ~8.90€ Για Μαγικό Sketchpad Ζωγραφικής Με Φωτισμό, με παραλαβή από το κατάστημα Magic Hole. ή ~11.90€ Για Μαγικό Sketchpad Ζωγραφικής Με Φωτισμό, με δυνατότητα πανελλαδικής αποστολής. Το pad ζωγραφικής είναι ένας μοναδικός τρόπος για να ζωγραφίσετε ή να σκιτσάρετε. Διαθέτει 8 επιλογές φωτισμού ώστε να δίνεται μεγαλύτερη ζωντάνια στα σχέδια σας. Έχει επίσης 3 μαρκαδόρους και 30 διαφορετικές κάρτες ώστε να σκιτσάρετε από πάνω δημιουργώντας τέλειες ζωγραφιές. Παραλαβή του προϊόντος (κατόπιν συνεννοήσεως) στα τηλέφωνα επικοινωνίας εμφανίζονται στο κουπόνι από το κατάστημα Magic Hole Υμηττού 110 (VILLAGE CINEMAS Παγκρατίου) στο ισόγειο, Αθήνα (Δευτέρα, Τετάρτη & Σάββατο 10:00 -14:00, Τρίτη, Πέμπτη & Παρασκευή 10:00 – 14:00 και 17:00 – 20:30). Για την πανελλαδική αποστολή απαραίτητη η αποστολή email όπου δηλώνετε όνομα παραλήπτη, κωδικό κουπονιού, τηλέφωνο επικοινωνίας και τη διεύθυνση αποστολής. Μπορούν να αγοραστούν απεριόριστα κουπόνια για προσωπική χρήση και απεριόριστα για συγγενείς και φίλους. Είναι απαραίτητη η εκτύπωση του κουπονιού και προσκόμιση κατά την παραλαβή.


Τα προσωπικά μας μαγνητάκια στο "τρελό" ψυγείο μας - Mothersblog.gr\nΤα προσωπικά μας μαγνητάκια στο "τρελό" ψυγείο μας\n11 Ιαν 2013\tΚοίτα ποιός μιλάει\nΧθες σας έδειξα τη συλλογή μου και σήμερα θα σας δείξω τη συλλογή της μαμάς μου. Φυσικά και δεν είναι μια νορμάλ συλλογή, αφού εμείς δεν είμαστε μια νορμάλ οικογένεια. Κουβαλάμε πολλή τρέλα, όπως λέει η μαμά.\nΤο δικό της κόλλημα είναι τα μαγνητάκια που παίρνει από οποιοδήποτε μέρος του κόσμου πάει, ή πάει κάποιος στενός οικογενειακός φίλος -μην ξεφτυλιστούμε και παραέξω- που βρίσκονται τοποθετημένα πάνω στο ψυγείο του σπιτιού μας. Όλα στο πάνω μέρος γιατί μέχρι πριν λίγο καιρό ομολογώ πως ήμουν η αιτία να μειωθεί η συλλογή κατά μερικά κομμάτια αφού ότι έφτανα το έπαιρνα και του έκανα crash test. Ε, κάποια δεν άντεξαν τον...έλεγχο και έτσι αναγκάστηκε να τα βάλει όσο πιο ψηλά μπορεί για να τα προστατέψει από εμένα. Μα δεν καταλαβαίνει οτι είναι απλά θέμα χρόνου να τα φτάσω κι αυτά; Τι να πω... Θα προσπαθήσω να μην της σπάσω άλλα πάντως γιατί βλέπω οτι στενοχωριέται λίγο. Μου είπε όμως πως όταν μεγαλώσω λίγο, καλά να είμαστε, θα πάμε μαζί σε αυτά τα μέρη και εγώ έχω βάλει στο μυαλό μου ότι έσπασα να της το πάρω ξανά για να μην στενοχωριέται.


Δημοσιεύθηκε: 7 Νοεμβρίου 2019 - 08:05\nΤο ότι η Κίνα και η Αμερική βρίσκονται σε κατάσταση παγκόσμιου ανταγωνισμού, σε όλα τα επίπεδα, είναι κοινός τόπος. Το ίδιο ισχύει και για τη βούληση των δύο διαφορετικών πολιτικών καθεστώτων να αποφύγουν μια ένοπλη σύγκρουση. Άρα για μια μακρά σχετικά περίοδο, οι δύο υπερδυνάμεις θα ανταγωνίζονται σε πεδία όπως η οικονομία, η καινοτομία, η τεχνητή νοημοσύνη, η προπαγάνδα και η πρόσβαση σε πρώτες ύλες.\nΜε διαφορετικά λόγια, ΗΠΑ και Κίνα θα επιδιώκουν να έχουν τα περισσότερα δυνατά οφέλη από την παγκοσμιοποίηση με το χαμηλότερο κόστος. Και από την άποψη αυτή, θα πρέπει να τονιστεί ότι η Κίνα μπαίνει στην παγκόσμια αγορά με σοβαρά μειονεκτήματα έναντι της Αμερικής, τα οποία προσπαθεί να καλύψει και υπερκεράσει, όχι πάντα με θεμιτά μέσα.\nΚατά τον καθηγητή Χρηματοοικονομικής Νικήτα Πιττή, συναφείς με τη διαμάχη σχετικά με τα οφέλη και το κόστος της παγκοσμιοποίησης είναι και ο πρόσφατος εμπορικός πόλεμος μεταξύ Αμερικής και Κίνας.\nΦαινομενικά, η αιτία που προτάσσεται ως κυρίαρχη για τον εμπορικό πόλεμο είναι το συνεχώς διευρυνόμενο έλλειμμα στο εμπορικό ισοζύγιο της Αμερικής έναντι της Κίνας. Συγκεκριμένα, οι αμερικανικές εισαγωγές από την Κίνα ανέρχονται στα 540 δισ. δολάρια ενώ οι αντίστοιχες εξαγωγές είναι μόνο 120 δισ. δολάρια. Αξίζει να σημειωθεί ότι ένα σημαντικό μέρος αυτών των εισαγωγών αφορά σε προϊόντα, όπως υπολογιστές, κινητά τηλέφωνα, υποδήματα κ.λπ., τα οποία παράγονται στην Κίνα από αμερικανικές εταιρείες. Το επί σειρά ετών εμπορικό πλεόνασμα της Kίνας συσσωρεύεται με τη μορφή εξωτερικού χρέους της Αμερικής έναντι των Κινέζων. Στο τέλος του 2018, το αμερικανικό χρέος προς την Κίνα άγγιζε το 1,12 τρισ. δολάρια.\nΤα παραπάνω στοιχεία καταδεικνύουν ότι το εμπορικό πρόβλημα της Αμερικής έναντι της Κίνας δεν είναι πρόσφατο. Επί σειρά ετών η Αμερική και η Κίνα είχαν υιοθετήσει μια «σιωπηρή συμφωνία», σύμφωνα με την οποία η Κίνα θα δανείζει την Αμερική, προκειμένου η τελευταία να αγοράζει τα προϊόντα της.\nΚατά συνέπεια, θα μπορούσε να αναρωτηθεί κάποιος, τι προκάλεσε την κατάρρευση αυτής της συμφωνίας; Γιατί μόλις τώρα ανακάλυψε η Αμερική το εμπορικό πρόβλημά της με την Κίνα και αντέδρασε με τέτοια σφοδρότητα; Η απάντηση σε αυτό το ερώτημα έχει δύο σκέλη;\n(i) Καταλύτης στην αναγωγή του εμπορικού προβλήματος σε εμπορικό πόλεμο ήταν η εκλογή του προέδρου Trump. Στο παρελθόν, και άλλες αμερικανικές κυβερνήσεις (σχεδόν όλες) εξέφραζαν παράπονα τόσο στην ίδια την Κίνα όσο και στον Παγκόσμιο Οργανισμό Εμπορίου, σχετικά με αθέμιτες πρακτικές που εφάρμοζε αυτή η χώρα στην προώθηση των εξαγωγών της (όπως για παράδειγμα την επί χρόνια τεχνητή υποτίμηση του κινεζικού νομίσματος). Ο πρόεδρος Trump θεώρησε ότι η διπλωματική οδός δεν φέρνει αποτελέσματα και προχώρησε σε πιο «πειστικά» μέτρα, όπως η επιβολή δασμών στις εισαγωγές κινεζικών προϊόντων.\n(ii) Πίσω από τον εμπορικό πόλεμο μεταξύ των δύο χωρών υποκρύπτεται μια άλλη, σοβαρότερη ίσως πηγή τριβής μεταξύ τους, που είναι αυτή της κλοπής πνευματικής ιδιοκτησίας, ήτοι υψηλής τεχνολογίας. Στο επίπεδο αυτό είναι γεγονός ότι οι Κινέζοι διαθέτουν άψογες υπηρεσίες αλλά και καλοπληρωμένους πράκτορες για τη συλλογή πληροφοριών τεχνολογικών και άλλων τινών.\nΣτο σημείο αυτό θα μπορούσε κάποιος να θέσει το ερώτημα: «Έχει ανάγκη η Κίνα να κλέβει ξένη τεχνολογία; Δεν έχει φτάσει ήδη η ίδια σε ένα σημείο τεχνολογικής επάρκειας, τέτοιο που να την καθιστά ηγέτη και όχι ουραγό στην παραγωγή νέας τεχνολογίας;».\nΕίναι γεγονός ότι η Κίνα έχει κάνει τεράστια βήματα στον τεχνολογικό τομέα. Πλην όμως, στην τεχνολογία αιχμής, όπως η τεχνητή νοημοσύνη (Artificial Intelligence), τα δεδομένα μεγάλου όγκου (Big Data) και οι κβαντικοί υπολογιστές (Quantum Computing), η Αμερική διατηρεί ένα σημαντικό προβάδισμα. Στρατηγικός στόχος της Κίνας είναι να καλύψει αυτό το τεχνολογικό κενό όσο το δυνατόν γρηγορότερα.\nΟι κινεζικές Αρχές γνωρίζουν καλά ότι όσο η Αμερική διατηρεί τo τεχνολογικό προβάδισμα θα διατηρεί και ένα σημαντικό πλεονέκτημα τόσο στο στρατιωτικό όσο και στο οικονομικό πεδίο. Εξ αυτού του λόγου, ο πρόεδρος Xi έχει επανειλημμένα διακηρύξει σε όλους τους τόνους (ενίοτε το αναγάγει σε θέμα εθνικής ασφάλειας) ότι οι επενδύσεις στο εσωτερικό της χώρας πρέπει πλέον να στραφούν σε τομείς υψηλής τεχνολογίας και να απομακρυνθούν από την παραδοσιακή βιομηχανία. Αυτή η αλλαγή πολιτικής εντάσσεται μέσα σε μια ευρύτερη προσπάθεια της κινεζικής οικονομίας «να γυρίσει σελίδα» και να μετατραπεί από μια οικονομία που στηρίζεται στις επενδύσεις σε παραδοσιακούς τομείς (π.χ. υποδομή) και στις εξαγωγές, σε μια νέα οικονομία θεμελιωμένη στις επενδύσεις στις νέες τεχνολογίες και την εγχώρια ιδιωτική κατανάλωση. Το μεγάλο στοίχημα της Κίνας (και εν πολλοίς και του υπόλοιπου κόσμου) είναι το κατά πόσον η μετάβαση από το ένα παραγωγικό μοντέλο στο άλλο μπορεί να γίνει ομαλά, με αναταράξεις, ή καθόλου.


Το γήπεδο της ΑΕΚ σε δημόσια διαβούλευση - Contra.gr - Live Sports Magazine\nΤο γήπεδο της ΑΕΚ σε δημόσια διαβούλευση\nΑΚΗΣ ΓΕΩΡΓΙΟΥ ΤΕΛ. ΑΝΑΝΕΩΣΗ: 22 Ιουλ. 2015 | 12:34\nΣε διαδικασία δημόσιας διαβούλευσης τέθηκε το γήπεδο της ΑΕΚ, που θα διαρκέσει συνολικά 2 μήνες.\nΔύο μήνες απομένουν στην ΑΕΚ για να εκδώσει οικοδομική άδεια, όπως προέκυψε από την ανακοίνωση της Περιφέρειας Αττικής με την οποία επιβεβαιώνεται ότι η "Αγία Σοφιά" τίθεται σε δημόσια διαβούλευση.\nΒάσει κανονισμού, η διαδικασία θα διαρκέσει 45 εργάσιμες ημέρες, ήτοι μέχρι τις 22 Σεπτεμβρίου και από τη στιγμή που δεν υπάρχουν άλλες εκκρεμότητες, θα μπορεί να εκδωθεί οικοδομική άδεια και να αρχίσουν οι εργασίες.\nΑπό πλευράς Ένωσης δεν εκφράζεται καμία ανησυχία ότι κατά τη δημόσια διαβούλευση θα προκύψουν νέα εμπόδια που θα οδηγήσουν σε ανατροπή δεδομένων και ως εκ τούτου έχουν αρχίσει την αντίστροφη μέτρηση.\n"Ανακοίνωση για ΜΠΕ, για το ΚΕΝΤΡΟ ΑΘΛΗΤΙΣΜΟΥ, ΜΝΗΜΗΣ και ΠΟΛΤΙΣΜΟΥ στη Ν. ΦΙΛΑΔΕΛΦΕΙΑ\nΗ παραπάνω ανακοίνωση δημοσιεύτηκε στην εφημερίδα “Δημοπρασιών & Πλειστηριασμών” στις 22-07-15 με αρ. πρωτ. 147862/15".


Live Your Words - 9 τρόποι για να φτιάξεις τη δική σου…τύχη!\n9 τρόποι για να φτιάξεις τη δική σου…τύχη!\nHome/ΕΜΠΝΕΥΣΗ/9 τρόποι για να φτιάξεις τη δική σου…τύχη!\nΌταν έρχεται ένα παιδί στον κόσμο, συνήθως, του εύχομαι να είναι “γερό” και “τυχερό”. Η ζωή, βέβαια, δεν είναι ένα τυχερό παιχνίδι. Ωστόσο, μπορείς να αλλάξεις την τύχη σου. Όταν είσαι τυχερός, μπορεί, τυχαία, να σου συμβούν διάφορα καλά πράγματα. Η τύχη όμως δεν έρχεται έτσι…τυχαία. Οι τυχεροί άνθρωποι, αν τους παρατηρήσεις, είναι ανοιχτοί στο να τους συμβούν καλά πράγματα. Οι τυχεροί άνθρωποι περιμένουν την επιτυχία και δουλεύουν πολύ για την καλή τους τύχη, όντας σε εγρήγορση για νέες ευκαιρίες και εμπειρίες.\nΑν θέλεις να φτιάξεις και τη δική σου τύχη, δοκίμασε αυτούς τους 9 τρόπους:\n1. Να έχεις υψηλές προσδοκίες. Τα πράγματα σπάνια εξελίσσονται καλύτερα απ’ όσο περιμένεις. Έχοντας υψηλές προσδοκίες αυξάνεις τις πιθανότητες να σου συμβεί κάτι πιο θετικό. Αν δεν περιμένεις κάτι καλό να συμβεί, το πιθανότερο είναι ότι δεν θα δεις μπροστά σου την ευκαιρία, όταν αυτή παρουσιαστεί. Μεγάλωσε τις προσδοκίες σου και απόλαυσε το καλό που θα συμβεί. Οι χαμηλές προσδοκίες συνήθως συνδυάζονται με ‘κακή’ τύχη.\n2. Οραματίσου την επιτυχία. Μείνε στη θετική πλευρά της ζωής, οραματιζόμενος τα καλά αποτελέσματα κάθε προσπάθειας και δράσης σου. Οραματίσου τον εαυτό σου πιο υγιή, πιο πλούσιο, πιο ευτυχισμένο με το σύντροφό σου. Πιο εύκολα πετυχαίνεις αυτό που σκέφτεσαι…είναι θέμα προγραμματισμού του εγκεφάλου!\n3. Εμπιστεύσου το ένστικτό σου. Μόνο ένα μικρό μέρος των όσων συμβαίνουν γύρω σου περνάει στη σφαίρα της συνειδητότητάς σου. Το μυαλό κατακλύζεται από πληροφορίες καθημερινά και ο εγκέφαλος εκτίθεται σε αυτές ακόμη και όταν εσύ δεν το συνειδητοποιείς. Τα συναισθήματά σου, συχνά, γεννιούνται μέσα από όσα συμβαίνουν έξω από τη συνειδητότητά σου. Εμπιστεύσου, λοιπόν, περισσότερο το ένστικτό σου και αφέσου στην εμπειρία της καλής τύχης που αυτό θα σε οδηγήσει.\n4. Αξιοποίησε στο έπακρο τις ευκαιρίες. Η ευκαιρία, είναι τις περισσότερες φορές το πρώτο στάδιο της καλής τύχης. Το πως θα την αξιοποιήσεις ώστε να φέρεις στη ζωή σου το καλύτερο επιθυμητό αποτέλεσμα είναι στο δικό σου χέρι. Μήπως, αν παρατηρήσεις τη ζωή σου, αγνοείς τις ευκαιρίες που παρουσιάζονται μπροστά σου; Ξεκίνησε σήμερα να παρατηρείς και να είσαι πιο ανοιχτός σε αυτές.\n5. Αντιμετώπισε ευθέως τους φόβους σου. Η καλή τύχη βρίσκεται στην ακριβώς απέναντι όχθη του φόβου. Σε αυτούς που παραλύουν από το φόβο, δεν συμβαίνουν καλά πράγματα. Σε αυτούς που δείχνουν γενναιότητα και τόλμη, όμως, συμβαίνουν. Αντιμετώπισε τους φόβους σου και βγες από αυτή τη ζώνη άνεσης και ασφάλειας, στην οποία έχεις συνηθίσει να ζεις. Ο φόβος είναι ένα φανταστικό εμπόδιο που τοποθετούμε μπροστά μας, κλείνοντας το δρόμο στα καλά που μπορούν να έρθουν στη ζωή μας.\n6. Χαλάρωσε. Αν νιώθεις συνέχεια αγχωμένος, το πιθανότερο είναι ότι δεν υπάρχει αρκετός χώρος στη ζωή σου για καλά πράγματα. Οι ευκαιρίες μπορούν να περνούν η μία μετά την άλλη κι εσύ να μην δίνεις καμία σημασία, βυθισμένος στο στρες και στην αρνητικότητα. Μόλις χαλαρώσεις, θα διαπιστώσεις ότι το μυαλό σου θα καθαρίσει και θα μπορείς να είσαι παρών στη ζωή σου για να δεις όλα αυτά που μπορείς να κάνεις για να γίνει καλύτερη. Ένας καλός τρόπος για να το πετύχεις αυτό είναι, είτε ο διαλογισμός, είτε η προσευχή, είτε ένας άλλος τρόπος αυτοσυγκέντρωσης. Αφιέρωσε χρόνο κάθε μέρα στο να χαλαρώνεις και να επαναφέρεις τον εαυτό σου στο ‘τώρα’.\n7. Σκέψου δημιουργικά. Αντί να περιμένεις την καλή σου τύχη να κατέβει από τον ουρανό, βρες χρόνο για να σκεφτείς κάποιες ιδέες που θα κάνουν τη ζωή σου καλύτερη. Ο εγκέφαλος είναι μια τέλεια μηχανή λύσεων, εναλλακτικών και ιδεών. Αρκεί, εσύ να επιλέξεις το στόχο σου. Ένας καλός τρόπος για να σκεφτείς δημιουργικά είναι να κάνεις τις σωστές ερωτήσεις στον εαυτό σου.\n8. Εργάσου. Όσο περισσότερο δουλεύεις πάνω σε αυτό που θέλεις να πετύχεις, τόσο καλύτερο αποτέλεσμα θα έχεις. Ο καλύτερος τρόπος για να μη συμβαίνει τίποτε στη ζωή σου, είναι εσύ να μην κάνεις τίποτε. Ξεκίνησε σήμερα να δουλεύεις γι’ αυτό που θέλεις να συμβεί στη ζωή σου. Έτσι, θα ανοίξεις το δρόμο στην τύχη…που θα βρει τρόπο να σε συναντήσει.\n9. Να είσαι γενναιόδωρος. Όπως λέει η λαϊκή σοφία, το καλό που κάνεις θα σου γυρίσει πίσω. Όταν είσαι πρόθυμος να κάνεις πράγματα για τους άλλους, τότε και οι άλλοι θα είναι πρόθυμοι να κάνουν το ίδιο σε σένα. Ποτέ δεν ξέρεις πότε αυτή η γενναιοδωρία θα σου ‘επιστραφεί’ στη ζωή, γι’ αυτό να είσαι ευγενικός και καλοσυνάτος με κάθε άνρθωπο που συναντάς.\nΗ τύχη…δεν έρχεται ποτέ τυχαία. Οι τυχεροί άνθρωποι δημιουργούν οι ίδιοι το περιβάλλον και τις προϋποθέσεις για την καλή τους τύχη. Φέρε στο μυαλό σου τους ανθρώπους που γνωρίζεις και θεωρείς τυχερούς, αλλά και αυτούς που θεωρείς άτυχους. Μπορείς να προσδιορίσεις τις διαφορές μεταξύ τους;\nΕσύ, πως προτιμάς να ζεις;\nΔεν υπάρχει γραμμή τερματισμού. Ποτέ μη σταματάς να μαθαίνεις και να εξελίσσεσαι. Αυτό θα σε βοηθήσει να παραμείνεις αισιόδοξος και θα σου φέρει αυτή την καλή τύχη: την ευτυχία και την ικανοποίηση για τη ζωή που ζεις και του να είσαι αυτός που είσαι τώρα!\nBy Eleni|2016-07-27T11:42:08+00:00July 27th, 2016|ΕΜΠΝΕΥΣΗ|0 Comments


Ποιοι δρόμοι είναι αποκλεισμένοι από τους αγρότες: Όλα τα μπλόκα\n26/01/2017 slider_5 Ελλάδα\nΣυνεχίζουν τις κινητοποιήσεις οι αγρότες που διαμαρτύρονται γαι τα μέτρα της κυβέρνησης.\nΟι πιο δυναμικές κινητοποιήσεις πραγματοποιούνται στην Άρτα όπου ο κόμβος Αγίου Δημητρίου της Ιονίας Οδού παραμένει κλειστός επ’ αόριστον από τα τρακτέρ των αγροτών.\nΠαράλληλα, συγκρότησαν κλιμάκια για καθημερινές περιοδείες, συσκέψεις και ενημερωτικές συγκεντρώσεις στα χωριά, ώστε να υπάρξει άμεση επαφή με τους αγρότες και τους άλλους εργαζόμενους, προκειμένου να ενημερωθούν «για τα δίκαια και ζωτικά αιτήματα του αγώνα». Στη σχετική ανακοίνωση, καλούνται οι αγρότες του νομού να μπουν αποφασιστικά στη μάχη. Απ’ αυτόν τον αγώνα επιβίωσης δεν πρέπει να λείψει κανείς».\nΈκλεισε η εθνική οδός Σερρών -Θεσσαλονίκης -Στον Προμαχώνα θέλουν να φτάσουν οι αγρότες\nΈκλεισε η εθνική οδός Σερρών – Θεσσαλονίκης, στο ύψος του Λευκώνα, λίγο πριν από τις 12 το μεσημέρι, από αγρότες της ευρύτερης περιοχής της πόλης οι οποίοι με τα τρακτέρ τους επιχειρούν και σήμερα να κατευθυνθούν στο τελωνείο του Προμαχώνα, στα ελληνοβουλγαρικά σύνορα.\nΗλεία: Εκλεισαν την εθνική οδό στο ύψος της Αμαλιάδας οι αγρότες\nΕτικέτες αγρότεςμπλόκα αγροτών\nΠροηγουμενοΓιατί δεν πάει ο Τόμσεν στο Eurogroup – Τι επικαλέστηκε…\nΕπομενοΕπιστρέφει ο «ποιητής του έρωτα» Τάσος Κουράκης…


Πλησίστιος...: Φεβρουαρίου 2018\nΑναρτήθηκε από Κώστας Φίλος στις 10:56:00 π.μ. Δεν υπάρχουν σχόλια:\nΕτικέτες Η δική μας γλώσσα, Μίλτος Πασχαλίδης\nΧρήστος Νινιός... Ε Δ Ω\nΕτικέτες Βάλε Να Πιω, Χρήστος Νινιός\nΑναρτήθηκε από Κώστας Φίλος στις 9:28:00 π.μ. Δεν υπάρχουν σχόλια:\nΑναρτήθηκε από Κώστας Φίλος στις 11:47:00 π.μ. Δεν υπάρχουν σχόλια:\nΚώστας Τζαναμπέτης, Ιωάννα Δογλαρίδου.... ΕΔΩ\nΕτικέτες Ιωάννα Δογλαρίδου, Κώστας Τζαναμπέτης, Να είχα μόνο μια στιγμή\nΑναρτήθηκε από Κώστας Φίλος στις 11:11:00 π.μ. Δεν υπάρχουν σχόλια:


Δείτε τις επιστολές του Tyrion, Sam και Jorah και το βιβλίο της Οστρακιάς από το 2ο επεισόδιο του Game of Thrones! | Game Of Thrones GR Fans\nΑρχική σελίδα Διάφορα Δείτε τις επιστολές του Tyrion, Sam και Jorah και το βιβλίο της Οστρακιάς από το 2ο επεισόδιο του Game of Thrones!\nΔείτε τις επιστολές του Tyrion, Sam και Jorah και το βιβλίο της Οστρακιάς από το 2ο επεισόδιο του Game of Thrones!\n"Όλοι οι νάνοι είναι κακοί στο μάτια των πατεράδων τους" σχολίασε στην επιστολή του ο Tyrion προς στον Jon.\nΑκόμη πόσο αποχαιρετιστήρια ήταν η επιστολή του Jorah προς την Daenerys;\nΑκόμη ο Sam αποκάλυψε ότι υπάρχει dragonglass κάτω από το Dragonstone.\nΌλα αυτά μπορείτε να τα διαβάσετε στις παρακάτω επιστολές που είδαμε στο 2ο επεισόδιο της σειράς. Επίσης: μπορούμε να διαβάσουμε μέρος του Archmaester Pylos "για τις σπάνιες ασθένειες" - τη θεραπεία για την Οστρακιά!\nΤο Making Game of Thrones δημοσίευσε δέκα φωτογραφίες υψηλής ανάλυσης. Δείτε της παρακάτω.\nΗ επιστολή του Jorah προς τη Daenerys για τον τελευταίο αποχαιρετισμό.\nΗ προσωπική έκκληση του Tyrion προς τον Jon.\nΗ είσοδος του σπηλαίου φαίνεται να βρίσκεται στην παραλία στην οποία αποβιβάστηκε η Daenerys\nΗ εικονογράφηση της θεραπείας του Pylos για την θεραπεία της Οστρακιάς


Holiday One Hotel Καν Τσο Βιετνάμ - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\n59 Pham Ngoc Thach Street, Cai Khe Ward, Ninh Kieu Dist, Κάι Κε, Καν Τσο, Βιετνάμ, 92000 - Προβολή στο χάρτη\nΈχετε κάποια ερώτηση για το Holiday One Hotel;\nΒάσει 512 κριτικώνΔείτε τι είπαν οι επισκέπτες\n2 ημίδιπλα κρεβάτια ή 1 que...\nΠερισσότερες πληροφορίες για το Holiday One Hotel\nΧάρη στην ποιοτική διαμονή και την άριστη εξυπηρέτηση του Holiday One Hotel, στην επίσκεψή σας σε Καν Τσο θα νιώσετε σαν στο σπίτι σας. Το ξενοδοχείο δεν απέχει πολύ από το κέντρο της πόλης: μόλις 1.3 km, και συνήθως χρειάζεται περίπου 19 λεπτά για να φτάσετε στο αεροδρόμιο. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΣτο Holiday One Hotel, η άψογη εξυπηρέτηση και οι ανώτερες εγκαταστάσεις συντελούν ώστε η διαμονή εκεί να σας μείνει αξέχαστη. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\n82 δωμάτια μοιρασμένα σε 16 ορόφους παρέχουν ένα ζεστό και ευχάριστο σπιτικό μακριά από το δικό σας. Σε επιλεγμένα δωμάτια θα βρείτε μοντέρνες ανέσεις όπως επίπεδη τηλεόραση, σύνδεση internet (ασύρματη), ασύρματη σύνδεση internet (δωρεάν), στροβιλική μπανιέρα, δωμάτια για μη καπνίζοντες. Το ξενοδοχείο προσφέρει μερικές μοναδικές ευκαιρίες ψυχαγώγησης όπως οι υδρομασάζ, σάουνα, εξωτερική πισίνα, σπα, μασάζ. Ανακαλύψτε ένα ευχάριστο μείγμα επαγγελματικών υπηρεσιών και μια μεγάλη ποικιλία ιδιαίτερων χαρακτηριστικών στο Holiday One Hotel.\nΚριτικές στην Agoda (512)Κριτικές στην Booking.com (438)\nΌλοι οι τύποι ταξιδιωτών (512)Με επαγγελματικές υποχρεώσεις (125)Ζευγάρια (144)Μοναχικοί ταξιδιώτες (78)Οικογένειες με μικρά παιδιά (75)Οικογένειες με μεγαλύτερα παιδιά (20)Γκρουπ (70)\nChik από Σιγκαπούρη\nΈμεινε 14 βράδια τον Ιούνιος 2018\nSantana από Αυστραλία\nPark από Βιετνάμ\nphilippe από Αυστραλία\nTom από Βιετνάμ\nChol από Νότια Κορέα\nJone από Ηνωμένες Πολιτείες\nV από Σιγκαπούρη\nJacob από Δανία\nIsabella από Ηνωμένες Πολιτείες\nTạ από Βιετνάμ


Agrimia Apartments - Χανιά | Terrabook\nTo ξενοδοχείο Agrimia Apartments είναι ένα οικογενειακό, φιλικό ξενοδοχείο που βρίσκεται στην περιοχή του Πλατανιά Χανίων.\nΑποτελείται από 17 διαμερίσματα σε δύο ορόφους. Το Agrimia Apartments προσφέρει αυτόνομα καταλύματα με μεγάλα στούντιο και ακόμη μεγαλύτερα ένα ή δύο δίχωρα διαμερίσματα με ξεχωριστή κουζίνα-καθιστικό. Κάθε ένα διαθέτει μια πλήρως εξοπλισμένη μικρή κουζίνα, όπου μπορείτε να ετοιμάσετε το πρωινό ή και γεύματα, τραπεζαρία και ιδιωτικό μπάνιο με ντους.\nΜπορείτε να απολαύσετε τη θάλασσα, την πισίνα ή θέα στον κήπο, κατόπιν αιτήματος. Μεγάλο μέρος του εσωτερικού έχει ανακαινιστεί το 2014 για να ενισχύσει περαιτέρω την εμπειρία των επισκεπτών.\nΤο Agrimia Apartments διαθέτει έναν όμορφο κήπο και πισίνα με όμορφο χώρο ηλιοθεραπείας.\nΣας προσκαλούμε να το επισκεφτείτε ώστε να απολαύσετε πλήρως την ποιότητα και την φιλική εξυπηρέτηση.


Θέλεις να μειώσεις τις θερμίδες που καταναλώνεις καθημερινά; Ακολούθησε αυτά τα 14 απλά tips! - ATHENSWAVE.GR\nHome / ΥΓΕΙΑ / Θέλεις να μειώσεις τις θερμίδες που καταναλώνεις καθημερινά; Ακολούθησε αυτά τα 14 απλά tips!\nΘέλεις να μειώσεις τις θερμίδες που καταναλώνεις καθημερινά; Ακολούθησε αυτά τα 14 απλά tips!\n12:40:00 μ.μ. ΥΓΕΙΑ Edit\nΤελικά το να μειώσεις τις θερμίδες που καταναλώνεις δεν είναι θέμα καταπίεσης, αλλά θέμα έξυπνων επιλογών. Δες παρακάτω με τι πρέπει να αντικαταστήσεις συγκεκριμένες τροφές για να γλιτώσεις έως και 120 θερμίδες…\nΓια να αδυνατίσουμε δεν χρειάζεται ιδιαίτερος κόπος. Τουλάχιστον κάποιες φορές! Για την ακρίβεια χρειάζεται τρόπος και συγκεκριμένα έξυπνες επιλογές που μπορούν να μειώσουν τις ημερήσιες θερμίδες, χωρίς καν να καταλάβουμε την αλλαγή. Η αλήθεια είναι ότι το παρακάτω κείμενο δεν θα μας βοηθήσει μόνο να χάσουμε κιλά, αλλά θα μας προσφέρει κάποιες σημαντικές βάσεις ώστε να τρεφόμαστε σωστά και να σκεφτόμαστε λίγο περισσότερο αυτά που καταναλώνουμε.\nΑναγνωρίζω ότι αυτό το έργο δεν θα μπορούσαμε να το φέρουμε μόνες μας εις πέρας και επειδή τα καταφέρνουμε καλύτερα όταν έχουμε σαφής οδηγίες, αποφάσισα να απευθυνθώ στην Κλινική Διαιτολόγο – Διατροφολόγο Κλειώ Δημητριάδου. Η ίδια λοιπόν μας προτείνει να αντικαταστήσουμε κάποιες τροφές, με άλλα εξίσου νόστιμα προϊόντα, που θα διατηρήσουν τα πιάτα μας γευστικά… και φιλικά για τη δίαιτά μας. Πάμε να δούμε όλα όσα μας είπε…\n1. Κονσέρβα τόνου σε λάδι\nΑντικατέστησε τον τόνο σε λάδι με μια κονσέρβα τόνου σε νερό και γλίτωσε αυτόματα 100 θερμίδες! Μια επιλογή που δεν θα στερήσει τη γεύση από τα πιάτα σου και ταυτόχρονα θα σε βγάλει κερδισμένη.\n2. Ρύζι λευκό (μικρή μερίδα)\nΣύμφωνα με τους διατροφόλους, καλό είναι να επιλέγουμε το καστανό – αναποφλοίωτο ρύζι. Όχι μόνο γλιτώνεις 20 θερμίδες, αλλά μειώνεται ο γλυκαιμικός δείκτης και λαμβάνεις περισσότερες φυτικές ίνες, οι οποίες σε διατηρούν χορτάτη για περισσότερη ώρα.\n3. Δημητριακά πρωινού\nΑντικατέστησε τα δημητριακά με βρώμη. Η βρώμη είναι μια υγιεινή και γευστική επιλογή. Υιοθέτησέ την στα γεύματα σου, «γλίτωσε» από 66 θερμίδες και λάβε περισσότερη ενέργεια, χωρίς να καταναλώνεις ζάχαρη που τείνουν να έχουν τα περισσότερα δημητριακά.\n4. Φέτα μπέικον\nΑν το καλοσκεφτείς μια φέτα γαλοπούλα είναι αρκετά γευστική και έχει 40 θερμίδεςλιγότερο από το μπέικον. Είναι μια πηγή πλούσια σε πρωτεΐνη και δεν περιέχει λίπος.\nΜπορείς να μετριάσεις την επιθυμία σου για γλυκό επιλέγοντας ένα ρόφημα σοκολάτας με μια κουταλιά της σούπας άγλυκο κακάο, αντί για δύο σοκολατάκια. Αμέσως θα κόψεις 50 θερμίδες από την καθημερινότητά σου.\nΑν θες να προσθέσεις στη σαλάτα σου κάποιου είδους υδατάνθρακα, προτίμησε να αντικαταστήσεις τις 5 κουταλιές κρουτόν με μισό παξιμάδι για ντάκο. Μόλιςγλίτωσες 110 θερμίδες, περισσότερες φυτικές ίνες και λιγότερα λιπαρά.\n7. Μοσχαρίσιος κιμάς\nΑπόλαυσε τα αγαπημένα σου κυρίως γεύματα με κιμά γαλοπούλας και όχι μοσχαρίσιο. Με αυτή την επιλογή θα γλιτώσεις 100 θερμίδες.\n8. Γάλα ή γιαούρτι πλήρες\nΑντικατέστησέ τα με γαλακτοκομικά προϊόντα με λίγα λιπαρά. Σίγουρα δεν θα καταλάβεις αλλαγή στη γεύση. Αντιθέτως θα γλιτώσεις 30 θερμίδες.\nΤις περισσότερες φορές και ανάλογα το μέγεθος, η μπανάνα μετριέται σαν δύο φρούτα. Για αυτό απόλαυσε καλύτερα ένα ροδάκινο και γλίτωσε 60 θερμίδες.\nΤην επόμενη φορά που θα περάσεις από το φούρνο της γειτονιάς επέλεξε αντί για ψωμί να αγοράσεις φρυγανιές. Η φρυγανιά έχει 60 θερμίδες λιγότερες από τη μια φέτα ψωμιού.\n11. Τυρί φέτα\nΜπορεί να κάνει πιο νόστιμη τη χωριάτικη, αλλά έχει 150 θερμίδες περισσότερες από το cottage cheese, περισσότερο αλάτι και λιπαρά.\n12. Ένα τσαμπί σταφύλι\nΌσο περίεργο και αν σου φαίνεται, αντικαθιστώντας ένα τσαμπί σταφύλι με μια φέτα πεπόνι μπορείς να γλιτώσεις 120 θερμίδες. Μάλλον ήρθε η ώρα να αλλάξεις τα φρούτα στη φρουτοσαλάτα σου.\nΧαρακτηρίζονται από τη γλυκιά τους γεύση και τις ιδιότητες που προσφέρουν στη σωστή λειτουργία του εντέρου, αλλά τα δύο βερίκοκα έχουν 120 θερμίδες λιγότερες από τα 3 σύκα. Κι όμως!\nΤην επόμενη φορά που θα φτιάξεις λαδερό, προτίμησε καλύτερα τα φασολάκια και όχι τον αρακά. Με αυτόν τον τρόπο θα γλιτώσεις 175 θερμίδες.


Σώζεται ο Εθνικός Άχνας, «βούλιαξε» η Καρμιώτισσα - Sportlive.gr\nΣτο 28’, με πανέμορφο ψηλοκρεμαστό σουτ του Περατικού έξω από την περιοχή, έγινε το 0-1. Στο 44΄, μετά από αντεπίθεση με τον Χέρτσκοβιτς, ο Ισραηλινός έδωσε στον Ι. Σασί ο οποίος με σουτ από το ύψος της περιοχής έκανε το 1-1.\nΚαρμιώτισσα (Γιαννάκης Ποντικός): Παπλωματάς, Χριστοφή, Πέρετζ, Καψός, Ευσταθίου (90′ Σάββα), Μ. Σάσι (63′ Ρόμο), Χρίστου, Νεοφύτου (90′ Παχίπης), Ι. Σασί (90′ Γεωργίου), Χατζηβασίλης, Χέρτσκοβιτς (72′ Κωμοδίκης)\nΕθνικός Άχνας (Ηλίας Χαραλάμπους): Μπογκατίνοφ, Γκόρουμπετς, Περατικός, Ιωάννου (46′ Σάβιτς), Ντέιβισον, Χριστοφή, Παπαγεωργίου (89′ Κουμή), Μιγκελίτο, Ουαλί, Ζάκπα (55′ Μ. Ηλία), Μάιντεβατς (89′ Κυπριανού)


ΜΑΘΗΜΑΤΑ ΕΛΛΗΝΙΚΗΣ ΓΛΩΣΣΗΣ… ΟΠΩΣ ΔΕΝ ΣΑΣ ΤΑ ΔΙΔΑΞΕ ΚΑΝΕΙΣ ΜΑΘΗΜΑ 5ο Ανακεφαλαίωση - Η ΛΙΣΤΑ ΜΟΥ\nHome / Αρχαια Ελλαδα / ΜΑΘΗΜΑΤΑ ΕΛΛΗΝΙΚΗΣ ΓΛΩΣΣΗΣ… ΟΠΩΣ ΔΕΝ ΣΑΣ ΤΑ ΔΙΔΑΞΕ ΚΑΝΕΙΣ ΜΑΘΗΜΑ 5ο Ανακεφαλαίωση\nΜΑΘΗΜΑΤΑ ΕΛΛΗΝΙΚΗΣ ΓΛΩΣΣΗΣ… ΟΠΩΣ ΔΕΝ ΣΑΣ ΤΑ ΔΙΔΑΞΕ ΚΑΝΕΙΣ ΜΑΘΗΜΑ 5ο Ανακεφαλαίωση\nΑς δούμε τι μάθαμε έως τώρα και στα τέσσερα μαθήματα.\nΌλα αυτά που είδαμε έως τώρα… είναι απλές διαπιστώσεις και δεν έχουν στόχο απλά να μας πείσουν για κάτι… αλλά στόχο έχουν τα μαθήματα αυτά… να μας κάνουν ν’ αρχίσουμε να ψάχνουμε… πρώτα τον εαυτό μας… και κατόπιν να μελετήσουμε όσο καλύτερα μπορούμε… τη γλώσσα μας.\nΒλέποντας και αναλύοντας με μια πρώτη ματιά τον παραπάνω πίνακα με την Ελληνική Αλφάβητο είδαμε και διαπιστώσαμε… ότι μόνον τυχαία δεν είναι τα γράμματα, αλλά κατ’ επέκταση και η Ελληνική μας Γλώσσα. Δεν είναι απλά ότι η Γλώσσα μας έχει τις περισσότερες λέξεις διεθνώς… αλλά είναι ότι… η Ελληνική μας Γλώσσα είναι πλούσια σε νοήματα και εκφράζει αυτό που εννοεί. Φυσικά επειδή υπάρχουν πολλές έννοιες για κάθε λέξη… η δυσκολία είναι ότι οφείλουμε να τις ξέρουμε…αλλά και να τις χρησιμοποιούμε αντίστοιχα με το σωστό τρόπο και τη σωστή στιγμή. Πολλές φορές εμείς οι Έλληνες…. αδυνατούμε να συνεννοηθούμε μεταξύ μας… διότι απλά για την ίδια λέξη…. χρησιμοποιούμε άλλη έννοια ο καθένας μας. Ο άλλος… μπορεί να εννοεί μια άλλη έννοια, κάτι άλλο… και μέχρι να γίνει αυτό αντιληπτό… μπερδεύουμε στο τέλος…. τα μπούτια μας.\nΕίδαμε ότι η Ελληνική Γλώσσα… έχει μία δομή και μάλιστα μία μαθηματική δομή… αφού όλα γύρω μας εξάλλου είναι μαθηματικά και εκφράζονται με μαθηματικές έννοιες. Άρα το πάντρεμα γραμμάτων και αριθμών μας φέρνει μια ισορροπία… για να αντιλαμβανόμαστε καλύτερα το γίγνεσθαι.\nΔιαπιστώσαμε ότι η Ελληνική Γλώσσα και ειδικά η Ελληνική Αλφάβητος έχει θέαση τον αριθμό ΕΝΝΕΑ (9)… κι αυτό είναι μία αρχή… που πρέπει πάντα να θυμόμαστε.\nΗ Ελληνική Γλώσσα μας μιλάει… και η Ελληνική Αλφάβητος μας προσκαλεί να την εξερευνήσουμε…. απλά και μόνον μελετώντας την. Ας πούμε ότι αυτά τα μαθήματα είναι ένα κίνητρο…για ν’ ανοίξουμε κάποια βιβλία… που θα μας ανοίξουν για βρούμε τους πνευματικούς μας ορίζοντές….!\nΗ Ελληνική Αλφάβητος… και κατ’ επέκταση… η Ελληνική Γλώσσα διαπιστώνουμε ότι:\nΈχει μαθηματική υποδομή.\nΈχει αριθμό θέασης στο γράμμα θ-ήτα και τον αριθμό 9.\nΕίναι βγαλμένη από τη Φύση.\nΑναπτύσσει το Πνευματικό μας επίπεδο…. και πολλά άλλα.\nΗ Ελληνική Γλώσσα… όπως και κάθε γλώσσα είναι ένα εργαλείο… το οποίο το χρησιμοποιεί ο καθένας κατά το δοκούν.\nΤα γράμματα και οι αριθμοί είναι απεικονίσεις για εμάς τους γήινους… για να αντιληφθούμε μέσω των 5 αισθήσεων την ανώτερη Νοόσφαιρα… είναι το μέσο εκείνο ή εάν θέλετε το κλειδί που θ’ ανοίξουμε την πόρτα… του προσωπικού μας οχήματος που είναι το σώμα μας… που οδηγό του έχει την ίδια μας την Ψυχή…. κι αυτό γίνεται με τον Νου. Η λέξις ΝΟΥΣ….. έχει αρχικό γράμμα… το γράμμα Ν…. που συντονίζει στο διαπασών τον εγκέφαλο μας και την υπόφυση μας αντίστοιχα. Έτσι ο Ν+ΟΥΣ…. χρειάζεται μέσω του ωτός-αυτιού…. να συντονιστεί….σε ηχητική συχνότητα ενεργοποίησης… για να εισχωρήσει μέσα μας. Το γράμμα Ν όπως και το γράμμα Σ είναι πολύ σημαντικά γράμματα για τον συντονισμό της Σκέψης μας. (Όλα αυτά θα τα δούμε όμως στη συνέχεια….)\nΣυμπέρασμα: Ο Νους μας θέλει το κατάλληλο εργαλείο… που είναι η Γλώσσα μας… για να αρχίσει να δουλεύει η ανθρώπινη «συσκευή» παράγοντας και αναπαράγοντας… τη Λογική και τη Σκέψη.\nΜΑΘΗΜΑΤΑ ΕΛΛΗΝΙΚΗΣ ΓΛΩΣΣΗΣ… ΟΠΩΣ ΔΕΝ ΣΑΣ ΤΑ ΔΙΔΑΞΕ ΚΑΝΕΙΣ ΜΑΘΗΜΑ 5ο Ανακεφαλαίωση Reviewed by -NeMeSiS- on 3:23 μ.μ. Rating: 5


Ριάλιτι έκπληξη ετοιμάζει το Star | Zappit\nHome / Media / Ριάλιτι έκπληξη ετοιμάζει το Star\nΚυριακή, 1.8.2021, 08:50\nΑνάλογο ριάλιτι δεν έχει προβληθεί ξανά στην ελληνική τηλεόραση.\nΣημαντική ενίσχυση σχεδιάζει το Star για τη νέα σεζόν, με στοχευμένες προσθήκες που θα δυναμώσουν το μείγμα του προγράμματος ενόψει του ισχυρού ανταγωνισμού. Σύμφωνα με δημοσίευμα της Real life, το Star έχει στα σκαριά ένα νέο ριάλιτι – έκπληξη που ανήκει στην κατηγορία των auction shows (σόου δημοπρασίας), τα οποία γνωρίζουν επιτυχία τα τελευταία χρόνια σε αρκετές ευρωπαϊκές χώρες.\nΣτο νέο ριάλιτι – τηλεπαιχνίδι θα λαμβάνουν μέρος παίκτες που επιθυμούν να πουλήσουν κάποιο έπιπλο αντίκα ή κάποιο κειμήλιο που έχουν στο σπίτι τους και θεωρούν ότι μπορεί να πιάσει καλά χρήματα. Στην εκπομπή μετέχουν ειδικοί που αποτιμούν κάθε αντικείμενο και συμβουλεύουν τους παίκτες πώς να το «πουλήσουν», ενώ στη συνέχεια αρχίζει η δημοπρασία όπου επαγγελματίες αγοραστές «χτυπούν» το εκάστοτε αντικείμενο με αλλεπάλληλες προσφορές μέχρι να το κατοχυρώσουν.


Τι νέο υπάρχει στο Project - Project\nΤι νέο υπάρχει στο Project\nProject για το Web Πρόγραμμα-πελάτης υπολογιστή του Project Online Περισσότερα... Λιγότερα\nProject για το web Πρόγραμμα-πελάτης Project Online για υπολογιστές Προηγούμενες εκδόσεις\nΣυνεχίστε να διαβάζετε για να δείτε τι νέο υπάρχει για εσάς τον Σεπτέμβριο.\nΠροσθήκη προσαρμοσμένων πεδίων για τις Εργασίες\nΝα αποθηκεύετε προσαρμοσμένες πληροφορίες σχετικά με τα έργα σας με αποτελεσματικό τρόπο, προσθέτοντας προσαρμοσμένα πεδία.\nΑΝΟΙΓΜΑ PROJECT ΓΙΑ ΤΟ WEB\nΝα μοιράζεστε έργα με ομάδες που δεν σας ανήκουν\nΔείτε όλες τις ομάδες στις οποίες έχετε προστεθεί κατά την προσθήκη μιας ομάδας στο έργο σας.\nΠιο πρόσφατες ενημερώσεις για το Project\nΔεν υπάρχει τίποτε νέο στην Έκδοση 2009 (Δομή 13231.20200), ωστόσο, όμως, ρίξτε μια ματιά σε αυτήν τη δυνατότητα που κυκλοφόρησε πρόσφατα. Βρείτε την έκδοση του Office που χρησιμοποιείτε\nΣυνεχίστε από το σημείο όπου σταματήσατε\nΌταν προσαρμόζετε την προβολή πλέγματος, οι στήλες και οι εργασίες σύνοψης παραμένουν ακριβώς όπως τις αφήσατε.\nΑντιγράψτε το έργο σας\nΧρησιμοποιήστε ξανά την εργασία σας, δημιουργώντας ένα νέο έργο από αυτό που έχετε ήδη δημιουργήσει.\nΜεγαλύτερος έλεγχος στον προγραμματισμό\nΌταν αλλάζετε την προσπάθεια για μια εργασία που έχει ανατεθεί, η διάρκεια δεν αλλάζει, ακόμη και αν υπάρχει ήδη ένας πόρος στον οποίο έχει ανατεθεί η εργασία.\nΔημιουργία και άνοιγμα έργων πιο γρήγορα\nΒελτιώσαμε την ταχύτητα του Project για το Web, ώστε να μπορείτε να δημιουργείτε και να ανοίγετε έργα πιο γρήγορα.\nΛήψη του Project για εκπαιδευτικά ιδρύματα\nΟι διαχειριστές σχολείων, οι σπουδαστές, το διδακτικό προσωπικό και το διοικητικό προσωπικό μπορούν να χρησιμοποιούν το Project για εκπαιδευτικά ιδρύματα για τη δημιουργία έργων με χρήση της λωρίδας χρόνου και της προβολές πίνακα για την προβολή όλων των έργων τους σε ένα χάρτη.\nΔείτε την πρόοδό σας\nΠαρακολουθήστε πόσο κοντά είστε στην ολοκλήρωση του έργου σας επιλέγοντας το όνομα του έργου σας και βλέποντας ποιο ποσοστό όλων των εργασιών στο έργο έχουν ολοκληρωθεί.\nΦιλτράρετε τις εργασίες του Project ανά λέξη-κλειδί, άτομο για ανάθεση και άλλα, ώστε να μπορείτε να δείτε ποιες εργασίες είναι οι σημαντικότερες.\nΔιάρκεια και προσπάθεια, μη συνδεδεμένα\nΓια εργασίες που δεν έχουν ανατεθεί, το Project δεν θα υπολογίζει πλέον αυτόματα τη διάρκεια και την προσπάθεια όταν ένα από αυτά αλλάξει.\nΜιλήσατε κι εμείς ακούσαμε\nΑκούσαμε τα σχόλιά σας και κάναμε διορθώσεις. Δύο που πρέπει να γνωρίζετε: Το πρόγραμμα περιήγησης δεν κλονίζεται πλέον όταν κάνετε κύλιση στο Project και οι εργασίες που πρέπει να παραδοθούν σήμερα δεν εμφανίζονται πλέον τόσο καθυστερημένα στην προβολή πλέγματος.\nΠεραιτέρω σμίκρυνση στον Χάρτη\nΜπορείτε να δείτε περισσότερα με την προβολή χαρτών σε 4 περαιτέρω επίπεδα: 18 μήνες, 2 χρόνια, 3 χρόνια και 6 χρόνια.\nΑποκτήστε γρήγορη πρόσβαση στα πιο πρόσφατα έργα σας στο Microsoft Edge\nΤα έργα και οι οδικοί χάρτες εμφανίζονται στη λίστα με τα στοιχεία που χρησιμοποιήσατε πιο πρόσφατα στο νέο Microsoft Edge, ώστε να μπορείτε εύκολα να συνεχίσετε από το σημείο όπου είχατε σταματήσει.\nΣυνδεθείτε απευθείας σε μια εργασία\nΣυνεργαστείτε με μεγαλύτερη σαφήνεια, αντιγράφοντας και στέλνοντας μια σύνδεση προς μια συγκεκριμένη εργασία στο έργο σας. Σε οποιαδήποτε προβολή του Project για το Web, επιλέξτε τις τρεις τελείες και, στη συνέχεια, επιλέξτε Αντιγραφή σύνδεσης προς εργασία.\nΔείτε τι νέο υπάρχει στην ενημέρωση του Μαΐου, Έκδοση 1905 (Δομή 11629.20196).\nΔείτε τις νέες και βελτιωμένες δυνατότητες στην ενημέρωση δυνατοτήτων του Ιουλίου 2018, Έκδοση 1807 (Δομή 10325.20082).\nΤο Project διατηρεί μια τρέχουσα λίστα των θέσεων όπου έχετε αποθηκεύσει άλλα έργα. Όταν θελήσετε να αποθηκεύσετε το έργο σας, απλώς επιλέξτε μία από τις πρόσφατες θέσεις αποθήκευσης και συνεχίστε τη δουλειά σας.\nΔείτε τι νέο υπάρχει στην Έκδοση 1806 (Δομή 10228.20080).\nΔείτε τις νέες και βελτιωμένες δυνατότητες στην ενημέρωση δυνατοτήτων του Μαΐου 2018, Έκδοση 1805 (Δομή 9330.2087).\nΗ διαχείριση των κύκλων επανάληψης μόλις έγινε πιο εύκολη\nΓια να δείτε με μια ματιά όλους τους κύκλους επανάληψής σας, κάντε κλικ στις επιλογές Έργο > Agile > Scrum > Διαχείριση. Μπορείτε γρήγορα να κάνετε προσθήκη, ενημέρωση ή διαγραφή τους απευθείας από αυτό το σημείο.\nΔείτε τις νέες και βελτιωμένες δυνατότητες στην ενημέρωση δυνατοτήτων του Μαρτίου 2018, Έκδοση 1804 (Δομή 9226.2114).\nΦιλτράρισμα της προβολής πίνακα εργασιών\nΕάν χρησιμοποιείτε το Project Online Desktop Client, μπορείτε να φιλτράρετε την προβολή πίνακα εργασιών για να δείτε τις εργασίες που σχετίζονται με έναν συγκεκριμένο πόρο ή μια εργασία σύνοψης. Μπορείτε επίσης να χρησιμοποιήσετε αυτά τα φίλτρα κατά την προβολή πινάκων "Κύκλος επανάληψης" ή Kanban.\nΓια να φιλτράρετε τον πίνακα εργασιών\nΣτην καρτέλα Προβολή, επιλέξτε Πίνακας εργασίας.\nΣτην επάνω δεξιά γωνία αυτής της προβολής, επιλέξτε το κουμπί φίλτρου.\nΕπιλέξτε το κάτω βέλος δίπλα από το στοιχείο Εργασία σύνοψης (0) ή Πόρος (0) και επιλέξτε από τη λίστα. Μπορείτε να επιλέξετε πολλές εργασίες σύνοψης ή πόρους με βάση τα οποία θα γίνει το φιλτράρισμα.\nΣτο Project Online Desktop Client, το πεδίο "Ορισμός "% ολοκλήρωσης" στις προβολές πίνακα εργασιών κύκλου επανάληψης και Kanban σάς επιτρέπει να ενημερώνετε το ποσοστό ολοκλήρωσης για τις εργασίες όταν τις μετακινείτε από στήλη σε στήλη. Αυτό το ποσοστό ολοκλήρωσης θα διατηρηθεί επίσης και στην προβολή γραφήματος Gantt.\nΓια να χρησιμοποιήσετε το πεδίο Ορισμός % ολοκλήρωσης:\nΑνοίξτε ένα αρχείο του Project και στην καρτέλα Προβολή, επιλέξτε Πίνακας εργασίας.\nΜπορείτε επίσης να χρησιμοποιήσετε το πεδίο "Ορισμός % ολοκλήρωσης" σε έναν κύκλου επανάληψης ή Kanban. Για περισσότερες πληροφορίες σχετικά με τη χρήση τους, ανατρέξτε στο θέμα Χρήση μεθόδου Agile στο Πρόγραμμα-πελάτη Microsoft Project Online για υπολογιστές.\nΣτον πίνακα εργασιών, επιλέξτε Ορισμός % ολοκλήρωσης κάτω από ένα όνομα στήλης και εισαγάγετε μια τιμή, όπως 50.\nΜετακινήστε μια εργασία σε αυτήν τη στήλη.\nΌταν ανοίξετε την εργασία, θα δείτε ότι το Ποσοστό ολοκλήρωσης για αυτή την εργασία συμφωνεί τώρα με το ποσοστό ολοκλήρωσης της στήλης.\nΓια να αποκρύψετε το πεδίο Ορισμός % ολοκλήρωσης από την προβολή Πίνακας εργασιών:\nΣτην καρτέλα Εργαλεία πίνακα εργασιών: Μορφοποίηση, καταργήστε την επιλογή του πλαισίου ελέγχου Εμφάνιση % ολοκλήρωσης αντιστοίχισης.\nΓρήγορη εναλλαγή προβολών κύκλου επανάληψης και μετακίνηση εργασιών προς τα εμπρός\nΣτο Project Online Desktop Client, μπορείτε εύκολα να κάνετε εναλλαγή μεταξύ κύκλων επανάληψης, να προσδιορίσετε τον τρέχοντα κύκλο επανάληψης και να μετακινήσετε εργασίες προς τα εμπρός στον επόμενο κύκλο επανάληψης.\nΓια να δείτε συγκεκριμένους κύκλους επανάληψης ή να μετακινήσετε εργασίες προς τα εμπρός:\nΑνοίξτε ένα έργο που χρησιμοποιεί κύκλους επανάληψης και επιλέξτε την καρτέλα Εργαλεία Agile: Scrum.\nΓια περισσότερες πληροφορίες σχετικά με τη χρήση κύκλων επανάληψης στο Project, ανατρέξτε στο θέμα Χρήση μεθόδου Agile στο Πρόγραμμα-πελάτη Microsoft Project Online για υπολογιστές.\nΣτο αναπτυσσόμενο πλαίσιο Προβολή κύκλων επανάληψης, επιλέξτε τον κύκλο επανάληψης που θέλετε να προβάλετε.\nΚάντε δεξί κλικ σε μια εργασία και επιλέξτε Μετακίνηση στον επόμενο κύκλο επανάληψης.\nΔείτε τις νέες και βελτιωμένες δυνατότητες στην ενημέρωση δυνατοτήτων του Οκτωβρίου 2017, Έκδοση 1710 (Δομή 8625.2055).\nΧρήση του Agile στο Microsoft Project\nΕάν είστε συνδρομητής του Project Online, μπορείτε να διαχειρίζεστε έργα και εργασίες χρησιμοποιώντας απλούς οπτικούς πίνακες εργασιών που υποστηρίζουν Scrum, Kanban ή προσαρμοσμένες ροές εργασιών. Μπορείτε να ενεργοποιήσετε προβολές Agile για ένα τρέχον έργο ή να δημιουργήσετε ένα νέο έργο Agile από τη σελίδα Αρχείο > Δημιουργία. Χρησιμοποιώντας την καρτέλα Εργαλεία του Agile, μπορείτε να δείτε προβολές πίνακα και λίστας και να κάνετε εναλλαγή μεταξύ προβολών καταρράκτη και Agile για τις ίδιες εργασίες. Το Project παρέχει επίσης πολλές αναφορές που αφορούν το Agile, όπως η κατάσταση εργασίας και η κατάσταση sprint. Για περισσότερες λεπτομέρειες, ανατρέξτε στο θέμα Χρήση του Agile στο Microsoft Project.\nΑνακάλυψη της προβολής πίνακα εργασιών\nΔεν διαχειρίζεστε τα έργα σας με τη μέθοδο Agile ωστόσο εξακολουθείτε να θέλετε να βλέπετε τις εργασίες του έργου σας σε έναν πίνακα; Εάν είστε συνδρομητής του Project Online, μπορείτε να βλέπετε όλες τις εργασίες του έργου σας σε μια διάταξη όπως οι κάρτες σε έναν πίνακα, χρησιμοποιώντας την προβολή πίνακα εργασιών. Μετακινήστε κάρτες εργασιών από μια στήλη σε μια άλλη, ονομάστε τις δικές σας στήλες για να δημιουργήσετε μια προσαρμοσμένη ροή εργασιών και\nΓια να δείτε το έργο σας σε προβολή πίνακα εργασιών:\nΣτο Project, στην καρτέλα Προβολή, στην ομάδα Προβολές εργασιών, επιλέξτε Πίνακας εργασιών.\nΚάντε τις στήλες να ταιριάζουν με τις ανάγκες του έργου σας:\nΓια να αλλάξετε το όνομα μιας στήλης, κάντε δεξί κλικ στο όνομα της στήλης, επιλέξτε Μετονομασία, πληκτρολογήστε ένα νέο όνομα και, στη συνέχεια, πατήστε το πλήκτρο Enter.\nΓια να προσθέσετε περισσότερες στήλες, στα δεξιά της τελευταίας στήλης, επιλέξτε Προσθήκη νέας στήλης, πληκτρολογήστε ένα όνομα και, στη συνέχεια, πατήστε το πλήκτρο Enter.\nΣημαντικό: Οι κεφαλίδες των στηλών στην προβολή πίνακα εργασιών είναι ίδιες με τις κεφαλίδες των στηλών για τα εργαλεία Agile στο Project. Επομένως, εάν χρησιμοποιείτε τόσο την προβολή Agile όσο και την προβολή πίνακα εργασιών, κάθε αλλαγή που κάνετε στις κεφαλίδες στήλης θα εμφανίζεται και στις δύο προβολές.\nΣύνδεση μιας εργασίας του Project στο Planner\nΑν είστε συνδρομητής του Project Online, μπορείτε να συνδέσετε μια εργασία από το Microsoft Project σε ένα πρόγραμμα στο Microsoft Planner. Στο Planner μπορείτε να αναλύσετε την εργασία σας, να δημιουργήσετε μια ομάδα, να αναθέσετε εργασίες και να ενημερώσετε την κατάσταση χρησιμοποιώντας μια εύχρηστη προβολή πίνακα εργασιών.\nΓια να συνδέσετε την εργασία σας στο Planner:\nΕπιλέξτε μια εργασία στο Project και, στη συνέχεια, κάντε κλικ στο κουμπί του Planner στην καρτέλα Εργασία.\nΣτο πλαίσιο Σύνδεση εργασίας σε πρόγραμμα, αναζητήστε την ομάδα στην οποία ανήκει το πρόγραμμά σας και, στη συνέχεια, επιλέξτε από τη λίστα το πρόγραμμα που επιθυμείτε να συνδέσετε.\nΕπιλέξτε Δημιουργία σύνδεσης.\nΗ εργασία του Project συνδέεται σε αυτό το πρόγραμμα και ο κάτοχος της εργασίας στο Project γίνεται κάτοχος αυτού του προγράμματος στο Planner.\nΔείτε τις νέες και βελτιωμένες δυνατότητες στην ενημέρωση δυνατοτήτων του Μαρτίου 2017, Έκδοση 1703 (Δομή 7967.2139).\nΣύνδεση εργασιών με χρήση ενός αναπτυσσόμενου μενού\nΔεν χρειάζεται πλέον να θυμάστε το αναγνωριστικό της εργασίας στην οποία θέλετε να συνδεθείτε. Αντί για αυτό, όταν επιλέγετε ένα κελί στη στήλη Προαπαιτούμενες εργασίες στήλη και, στη συνέχεια, επιλέγετε το βέλος προς τα κάτω, θα δείτε μια λίστα με όλες τις εργασίες στο έργο σας. Η ιεραρχία των εργασιών και η σειρά ταιριάζει με το έργο σας ακριβώς, διευκολύνοντας τη μετακίνηση στη σωστή εργασία και την επιλογή του πλαισίου ελέγχου δίπλα σε αυτή.\nΜπορείτε επίσης να επιλέξετε εργασίες από την παρόμοια αναπτυσσόμενη λίστα στη στήλη Εξαρτώμενες εργασίες. Για περισσότερες λεπτομέρειες, ανατρέξτε στο θέμα Σύνδεση εργασιών σε ένα έργο.\nΔείτε τις νέες και βελτιωμένες δυνατότητες στην ενημέρωση δυνατοτήτων του Ιανουαρίου 2017, Έκδοση 1701 (Δομή 7766.2060).\nΠεδίο "Όνομα σύνοψης εργασίας"\nΌταν έχετε μεγάλες λίστες εργασιών, μπορεί να είναι δύσκολο να γνωρίζετε ποια εργασία είναι εσοχή στο συνολικό σχέδιο έργου. Το πεδίο Όνομα σύνοψης εργασίας είναι ένα πεδίο μόνο για ανάγνωση που εμφανίζει το όνομα μιας εργασίας σύνοψης μιας εργασίας. Η προσθήκη αυτού του πεδίου ως στήλης στην προβολή "Εργασία" μπορεί να σας βοηθήσει να αποσαφηνίσετε τη δομή του έργου σας. Για να προσθέσετε αυτό το πεδίο, κάντε δεξί κλικ στον τίτλο μιας στήλης (στα δεξιά του σημείου όπου θέλετε να προσθέσετε το πεδίο), επιλέξτε Εισαγωγή στήλης και, στη συνέχεια, επιλέξτε Όνομα εργασίας σύνοψης από την αναπτυσσόμενη λίστα.\nΔείτε τις νέες και βελτιωμένες δυνατότητες στην ενημέρωση δυνατοτήτων του Νοεμβρίου 2016, Έκδοση 1611 (Δομή 7571.2072).\nΓραμμές λωρίδας χρόνου με ετικέτες και πρόοδο εργασιών\nΗ κοινοποίηση της προόδου του έργου μόλις έγινε ευκολότερη! Μπορείτε πλέον να προσθέσετε ετικέτες στις γραμμές λωρίδας χρόνου και η πρόοδος εμφανίζεται απευθείας στις ίδιες τις εργασίας, απλοποιώντας τη γρήγορη απεικόνιση του σχεδίου και της εργασίας σε εξέλιξη κατά την κοινοποίηση της κατάστασης.\nΔείτε τις νέες και βελτιωμένες δυνατότητες στην ενημέρωση δυνατοτήτων του Οκτωβρίου 2016, Έκδοση 1610 (Δομή 7466.2038).\nΈχετε ένα σχόλιο ή μια πρόταση για το Microsoft Office; Χρειαζόμαστε τα σχόλιά σας, καθώς μας βοηθούν να βελτιώνουμε τα προϊόντα μας. Στο Project, μπορείτε να προτείνετε νέες δυνατότητες, να μας πείτε τι σας άρεσε και σε τι παρουσιάζονται προβλήματα, επιλέγοντας Αρχείο > Σχόλια.\nΕνημερώσεις Σεπτεμβρίου 2015\nΠιο ευέλικτες λωρίδες χρόνου\nΜε το Project 2016, μπορείτε να αξιοποιήσετε τις πολλαπλές λωρίδες χρόνου για την απεικόνιση διαφορετικών φάσεων ή κατηγοριών της εργασίας αλλά και να ρυθμίσετε τις ημερομηνίες έναρξης και λήξης για κάθε λωρίδα χρόνου, ώστε να υπάρχει χρωματική απεικόνιση για σαφέστερη συνολική εικόνα των σχετικών εργασιών.\nΘέλετε να μάθετε περισσότερα; Δείτε πώς μπορείτε να δημιουργήσετε λωρίδες χρόνου στο Project 2016!\nΚαλύτερος έλεγχος του προγραμματισμού πόρων\nΟρισμένοι πόροι έχουν περιορισμένη διαθεσιμότητα και μπορεί ο χρόνος τους να προγραμματίζεται από έναν διαχειριστή πόρων. Με το Project Professional 2016 και το Project Online, οι διαχειριστές έργου και οι διαχειριστές πόρων μπορούν να διαπραγματευτούν μια συμφωνία, η οποία ονομάζεται δέσμευση πόρων, για να βεβαιωθούν ότι οι πόροι χρησιμοποιούνται σωστά και αποτελεσματικά σε ολόκληρο τον οργανισμό σας.\nΣημαντικό: Οι δεσμεύσεις πόρων λειτουργούν μόνο εάν χρησιμοποιείτε το Project Professional 2016, συνδεδεμένο στο Project Online. Εάν δεν είστε συνδεδεμένοι στο Project Online, η λειτουργικότητα των δεσμεύσεων πόρων δεν εμφανίζεται στην προβολή. Το Project Standard 2016 δεν περιλαμβάνει δεσμεύσεις πόρων.\nΠώς λειτουργεί; Όταν ένας διαχειριστής πόρων ρυθμίζει το χώρο συγκέντρωσης εταιρικών πόρων στο Project Online, μπορεί να ορίσει ότι ορισμένοι πόροι απαιτούν έγκριση για να εκχωρηθούν σε έργα.\nΌταν ένας διαχειριστής έργου αποφασίσει να χρησιμοποιήσει σε ένα έργο έναν από αυτούς τους πόρους, υποβάλλει μια αίτηση δέσμευσης, με το εύρος ημερομηνιών για το οποίο απαιτείται ο πόρος και είτε ένα συγκεκριμένο ποσοστό του χρόνου του πόρου στη διάρκεια αυτού του εύρους ημερομηνιών είτε έναν καθορισμένο αριθμό ωρών στη διάρκεια αυτού του εύρους ημερομηνιών.\nΟ διαχειριστής πόρων εξετάζει αυτή την αίτηση και μπορεί να την αποδεχτεί, να προτείνει αλλαγές ή να την απορρίψει. Ο διαχειριστής έργου ανανεώνει την κατάσταση δέσμευσης στη νέα προβολή Σχέδιο πόρων στο Project Professional 2016 για να δει την απάντηση του διαχειριστή πόρων.\nΜόλις ολοκληρωθεί η δέσμευση, ο διαχειριστής έργου έχει την έγκριση για να αντιστοιχίσει τον πόρο σε εργασίες του έργου.\nΘα παρατηρήσετε ένα πλαίσιο κειμένου στην κορδέλα του Project 2016 που αναφέρει Πείτε μου τι θέλετε να κάνετε. Πρόκειται για ένα πεδίο κειμένου όπου μπορείτε να πληκτρολογείτε λέξεις και φράσεις σχετικά με αυτό που θέλετε να κάνετε στη συνέχεια και να μεταβαίνετε γρήγορα στις δυνατότητες που θέλετε να χρησιμοποιήσετε ή στις ενέργειες που θέλετε να εκτελέσετε. Μπορείτε επίσης να επιλέξετε να λάβετε βοήθεια σχετικά με αυτό που αναζητάτε.\nΝέα θέματα για το Project\nΥπάρχουν πλέον τρία θέματα του Office που μπορείτε να εφαρμόσετε στο Project 2016: Πολύχρωμο, σκούρο γκρι και λευκό. Για να αποκτήσετε πρόσβαση σε αυτά τα θέματα, επιλέξτε διαδοχικά Αρχείο > Επιλογές > Γενικά και, στη συνέχεια, κάντε κλικ στο αναπτυσσόμενο μενού δίπλα στην ένδειξη Θέμα του Office.


Μήνυμα έστειλε ο αρχιεπίσκοπος στους μαθητές για τη νέα σχολική χρονιά\nΜήνυμα του Αρχιεπισκόπου Ιερωνύμου στους μαθητές για τη νέα σχολική χρονιά\nΣας εύχομαι να ανακαλύπτετε τα χαρίσματά σας, ό,τι καλό έχετε ο καθένας, και να τα καλλιεργείτε. Να βλέπετε και τα χαρίσματα των άλλων, χωρίς να τα ζηλεύετε. Να μη λέτε ότι μόνο οι άλλοι έχουν ή ότι μόνο εσείς έχετε. Έτσι θα μπορείτε να ζείτε με αγάπη και αρμονία μεταξύ σας και το φως του Χριστού θα φέρνει τη χαρά μέσα σας», διαμηνύει, μεταξύ άλλων, ο αρχιεπίσκοπος Αθηνών και πάσης Ελλάδος στους μαθητές του Δημοτικού πριν από την έναρξη της νέας σχολικής χρονιάς.\nΑκολουθεί ολόκληρο το μήνυμα του αρχιεπισκόπου Ιερώνυμου:\nΠολλα προβλήματα απο την κακοκαιρία, πλημμύρες, κατολισθήσεις και ζημιές σε Δυτική Ελλάδα και στα νησιά Ιονίου\nΜεγάλες αλλαγές αναμένονται το 2022 στη φορολογία των ακινήτων\n«Αγαπημένα μου παιδιά,\nΟ Χριστός μας έδειξε με το παράδειγμα της αγάπης Του, τον τρόπο να αγαπάμε ο ένας τον άλλο. Στο σχολείο συναντιόμαστε διαφορετικοί ανθρωποι μεταξύ μας, που μπορεί να μην είμαστε όλοι φίλοι και να δυσκολευόμαστε να αγαπάμε τους άλλους. Να θυμάστε όμως, παιδιά μου, ότι ο καθένας μας είναι μοναδικός και ξεχωριστός. Έχετε σκεφτεί ότι δεν υπάρχει κανένας άλλος στον κόσμο που να είναι ίδιος με εσάς; Όλοι μας έχουμε κάποια χαρίσματα, κάποια ταλέντα, τα δώρα που μας έδωσε ο Θεός και τα φέραμε μαζί μας με τη γέννησή μας. ‘Αλλος έχει καλή μνήμη, άλλος είναι καλός στη συνεργασία, άλλος τα καταφέρνει στα μαθηματικά, στη γλώσσα, άλλος έχει καλλιτεχνική φύση, άλλος λέει ωραία αστεία, άλλος τα πάει καλά στα αθλήματα.\nΣας εύχομαι να ανακαλύπτετε τα χαρίσματά σας, ο,τι καλό έχετε ο καθένας, και να τα καλλιεργείτε. Να βλέπετε και τα χαρίσματα των άλλων χωρίς να τα ζηλεύετε. Να μην λέτε ότι μόνο οι άλλοι έχουν ή ότι μόνο εσείς έχετε. Έτσι θα μπορείτε να ζείτε με αγάπη και αρμονία μεταξύ σας και το φως του Χριστού θα φέρνει την χαρά μέσα σας.\nΚαλή κι ευλογημένη σχολική χρονιά!»\nΜήνυμα του αρχιεπισκόπου Ιερώνυμου στους μαθητές Γυμνασίων-Λυκείων, ενόψει της έναρξης της νέας σχολικής χρονιάς\nΜε την ευκαιρία της έναρξης του νέου σχολικού έτους ο αρχιεπίσκοπος Αθηνών και πάσης Ελλάδος Ιερώνυμος απευθύνεται στους μαθητές του Γυμνασίου και του Λυκείου με την ευχή να «είναι και η χρονιά που θα εκριζώσει το φόβο και το άγχος, η χρονιά που θα αναδείξει τα ξεχωριστά χαρίσματα και τις ικανότητες του καθενός σας».\n«Ας είναι αυτή η νέα σχολική χρονιά η αφετηρία για να δημιουργήσετε νέες φιλίες, να εμπνευστείτε πρωτότυπες δημιουργίες, να ξεκινήσετε νέες συνεργασίες» σημειώνει ο κ.κ. Ιερώνυμος και προσθέτει: «Ας ονειρευτούμε μαζί έναν καινούργιο κόσμο, μια Παιδεία που θα στηρίζει ειλικρινά τον μαθητή και τον εκπαιδευτικό, μια Παιδεία που θα εμπνέει αλήθεια και ζωή, αρετή και γνώση».\nΑκολουθεί ολόκληρο το μήνυμα του Προκαθημένου της Ελλαδικής Εκκλησίας στο μαθητές Γυμνασίων-Λυκείων:\nΈνας σύγχρονος στιχουργός περιγράφει με έναν ξεκάθαρο τρόπο τα βιώματα του σημερινού ανθρώπου:\nΠόσο μίκρυνε ο κόσμος, πως αγρίεψαν τα μάτια, χρεωμένη μοναξιά …\nΠόσο ασχήμυνε η πόλη, πόσο ακρίβυνε η αλήθεια …\nΓι’ αυτό κι εγώ φωνάζω, για σένα που αγαπώ. Να γίνουμε παιδιά».\nΜέσα σε αυτή τη δυσάρεστη καταχνιά που ζούμε όλοι, χρειάζεται εμείς αλλά και ο κόσμος ολόκληρος να αλλάξει, να γίνει καλύτερος.\nΕίμαι βαθιά συγκινημένος και χαρούμενος που επικοινωνώ μαζί σας, στο δικό σας χώρο, στην αυλή του σχολείου σας, και παίρνω δύναμη από τη δική σας ζωντάνια και τα χαμογελαστά πρόσωπά σας.\nΚάθε φορά που κάτι καινούργιο ξεκινά, είναι μια νέα ευκαιρία. Ανοίγονται από σήμερα μπροστά σας νέοι ορίζοντες, νέα μονοπάτια, για μια βαθύτερη γνώση των πραγμάτων και ένα όμορφο μέλλον.\nΕίναι φυσικό, η γνωστή σε όλους υγειονομική περιπέτεια -που για δεύτερη συνεχόμενη χρονιά ταλαιπωρεί αφάνταστα τη χώρα μας, αλλά και ολόκληρο τον κόσμο- να σας ανησυχεί και να σας κάνει να αγωνιάτε για το μέλλον. Έχουμε, όμως, απόλυτη εμπιστοσύνη στον Θεό και στην επιστημονική κοινότητα ότι με τη χάρη Του κανένα εμπόδιο δεν είναι ανυπέρβλητο.\nΞεκινήστε, λοιπόν, αυτό το ταξίδι της γνώσης και της δημιουργικότητας. Κάθε ταξίδι έχει την ομορφιά του, γιατί έχει έναν προορισμό. Αυτό το μονοπάτι της γνώσης, που καλείσθε να ακολουθήσετε, έχει δυσκολίες και περιπέτειες, που όμως σας δίνουν τη δυνατότητα να γεμίσετε από εμπειρίες και δεξιότητες.\nΣτην αναζήτησή σας στέκεται συνοδοιπόρος και οδηγός η Εκκλησία. Βρίσκεται δίπλα σας, να σας στηρίξει σε κάθε ανάγκη, να αφουγκραστεί τις ανησυχίες σας, να μοιραστεί τους προβληματισμούς σας και να αναγνωρίσει τους κόπους σας. Θα είναι μία ανοιχτή, ζεστή αγκαλιά, ιδιαίτερα για σας τα παιδιά, με τη βεβαιότητα ότι ο Χριστός είναι πάντοτε παρών.\nΕύχομαι από τα βάθη της καρδιάς μου ο δρόμος προς την κατάκτηση της γνώσης να οδηγήσει ταυτόχρονα και στην απόκτηση της αρετής, ώστε γνώση και αρετή να καταστούν τα καλύτερα εφόδια στις μελλοντικές σας προσδοκίες. Η σύγχρονη παιδεία χρειάζεται να προσφέρει στη σημερινή κοινωνία, όχι μόνο καταρτισμένους επιστήμονες, αλλά επιστήμονες με αρετή και ήθος, και αγάπη στον συνάνθρωπο. Ας είναι αυτή η νέα σχολική χρονιά η αφετηρία για να δημιουργήσετε νέες φιλίες, να εμπνευστείτε πρωτότυπες δημιουργίες, να ξεκινήσετε νέες συνεργασίες, είθε όμως να είναι και η χρονιά που θα εκριζώσει το φόβο και το άγχος, η χρονιά που θα αναδείξει τα ξεχωριστά χαρίσματα και τις ικανότητες του καθενός σας.\nΑς ονειρευτούμε μαζί έναν καινούργιο κόσμο, μια Παιδεία που θα στηρίζει ειλικρινά τον μαθητή και τον εκπαιδευτικό, μια Παιδεία που θα εμπνέει αλήθεια και ζωή, αρετή και γνώση.\nΟ Θεός να σας χαρίζει δύναμη και να φωτίζει την πορεία σας.\nΚαλή και ευλογημένη σχολική χρονιά.\nΜε άπειρες ευχές και πολλή αγάπη».\n«Καλή κι ευλογημένη σχολική χρονιά», εύχεται ο αρχιεπίσκοπος Ιερώνυμος στους εκπαιδευτικούς των σχολείων, ενόψει της έναρξης της νέας σχολικής χρονιάς\n«Καλή κι ευλογημένη σχολική χρονιά», εύχεται στους εκπαιδευτικούς των σχολείων μας ο αρχιεπίσκοπος Ιερώνυμος πριν από το νέο τους ξεκίνημα για το σχολικό έτος 2021-2022.\n«Σε καιρούς που η ζωή δείχνει το σκληρό της πρόσωπο και η ελπίδα δείχνει να χάνεται στον κόσμο, έχετε αναλάβει το πιο σπουδαίο έργο στην παγκόσμια πραγματικότητα: Να κρατήσετε τις μαθητικές καρδιές χαρούμενες και ενθουσιώδεις. Με την ωραία σας προσωπικότητα και με τη διάθεσή να τους δείξετε πως υπάρχει ελπίδα να αλλάξει αυτός ο κόσμος και βρίσκεται στο χέρι μας, κρύβεται στη καρδιά όλων μας», τους προτρέπει.\n«Αγαπητοί μου εκπαιδευτικοί,\nΕπιτρέψτε μου να σας αποκαλέσω συναδέλφους μου -ενθυμούμενος και την παλαιότερη ιδιότητά μου- στο δύσκολο και συνάμα μοναδικό λειτούργημα της διαπαιδαγώγησης των νέων μας, όλων των βαθμίδων της εκπαίδευσης.\nΣε καιρούς που η ζωή δείχνει το σκληρό της πρόσωπο και η ελπίδα δείχνει να χάνεται στον κόσμο, έχετε αναλάβει το πιο σπουδαίο έργο στην παγκόσμια πραγματικότητα: Να κρατήσετε τις μαθητικές καρδιές χαρούμενες και ενθουσιώδεις. Με την ωραία σας προσωπικότητα και με τη διάθεσή να τους δείξετε πως υπάρχει ελπίδα να αλλάξει αυτός ο κόσμος και βρίσκεται στο χέρι μας, κρύβεται στη καρδιά όλων μας.\nΑπό την άλλη, οι νέοι και οι νέες μας περιμένουν από εμάς, που υποτίθεται είμαστε σοφότεροι, να τολμήσουμε την αυτοκριτική μας και να παραδεχθούμε τις αποτυχίες μας, κυρίως στο να τους προσφέρουμε έναν κόσμο όμορφο και ασφαλή. Παράλληλα, αναλαμβάνοντας όλοι μας τις τρομακτικές μας ευθύνες, καλούμαστε να γίνουμε συνοδοιπόροι και συνεργάτες με τους μαθητές και τις μαθήτριές μας στην καλλιέργεια της Παιδείας, και όχι μόνο της μόρφωσης, μέσα στο σχολείο μας.\nΜε αγάπη και δέος για το πολύτιμο έργο σας, σας χαιρετώ με πατρικές ειλικρινείς ευχές. Να έχετε την ευλογία του Θεού τόσο μέσα στις τάξεις σας όσο και στην προσωπική σας ζωή.\nΚαλή κι ευλογημένη σχολική χρονιά!».\n# ΔΙΑΒΑΣΤΕ ΠΕΡΙΣΣΟΤΕΡΑ ΓΙΑ: ΑΡΧΙΕΠΙΣΚΟΠΟΣΙΕΡΩΝΥΜΟΣΠΡΟΤΕΙΝΟΜΕΝΑ\nΔιαρκής Ιερά Σύνοδος: Δεν μπορούμε να ελέγξουμε τα rapid test\nΕπιστολή διαμαρτυρίας στη ΔΙΣ για την επικείμενη επίσκεψη του Πάπα στη χώρα μας


volleynews - Σεμινάριο ΣΕΠΠΕ 27-30 Δεκεμβρίου με τον Καρμέλο Πιτέρα\nΣεμινάριο ΣΕΠΠΕ 27-30 Δεκεμβρίου με τον Καρμέλο Πιτέρα\nΟ ΣΕΠΠΕ ανακοίνωσε την πραγματοποίηση τετραήμερου σεμιναρίου (27-30 Δεκεμβρίου) με ομιλητή τον θρυλικό προπονητή Καρμέλο Πιτέρα. Ο κορυφαίος ιταλός προπονητής μαζί με τους συνεργάτες του θα παρουσιάσουν στους έλληνες προπονητές σημαντικά θέματα της προπονητικής.\nΗ ανακοίνωση του ΣΕΠΠΕ αναφέρει αναλυτικά:\n«Ο Σύνδεσμος Ελλήνων Προπονητών Πετοσφαίρισης σας ενημερώνει ότι σε συνεργασία με την ΑΓΣ Αρτεμις και με την ευγενική υποστήριξη του Δήμου και ΟΑΠ Κορυδαλλού θα πραγματοποιήσει από 27 έως 30 Δεκεμβρίου 4ήμερο διά ζώσης σεμινάριο με ομιλητή έναν από τους κορυφαίους του κόσμου σε επίπεδο ανάπτυξης,τον Θρυλο Professore CARMELLO PITTERA.\nΟ Carmelo Pittera αποτελεί μία από τις μεγαλύτερες φυσιογνωμίες και θα τολμούσε κανείς να πει ότι είναι ο ¨θρύλος¨ της σύγχρονης προπονητικής της πετοσφαίρισης αλλά και όλης της αθλητικής επιστήμης. Είναι ο εφευρέτης της μεθοδολογίας ¨PSI.CO.M¨ή αλλιώς μεθόδου ¨ΠΙΤΕΡΑ¨ και έχει να επιδείξει ένα πλούσιο ερευνητικό και επιστημονικό έργο.\nΟ Carmello Pittera μαζί με τους συνεργάτες του:α ) κα Δήμητρα Λυκογιάννη, την οποία ο Σύνδεσμος για άλλη μια φορά οφείλει να την ευχαριστησει για τη βοήθειά της σε ό,τι της έχει ζητηθεί.β) κο Umberto Boemo καιγ) κο Gaetano Salamone θα παρουσιάσουν στους Έλληνες προπονητές δύο θέματα:\n1)Γνωστικοκινητική δραστηριότητα με ή χωρίς μπάλα για παιδιά 5 – 12 ετών\n2)Μίνι Βόλεϊ μέθοδος Pittera.\nΤο σεμινάριο συνολικής διάρκειας 28 ωρών θα πραγματοποιηθεί διά ζώσης στο 2ο Κλειστό Γυμναστήριο Κορυδαλλού ενώ παράλληλα θα δοθεί η δυνατότητα σε όσους δεν καταφέρουν να παρευρεθούν στην Αθήνα το συγκεκριμένο διάστημα να το παρακολουθήσουν μέσω live streaming.Στους συμμετέχοντες θα δοθεί ηλεκτρονικό εγχειρίδιο ασκήσεων του Pittera για παιδιά 5 – 12 ετών μεταφρασμένο στα Ελληνικά.\nΔευτέρα 27 Δεκεμβρίου 9:00 – 13:00 και 17:00 – 21:00\nΤρίτη 28 Δεκεμβρίου 9:00 – 13:00 και 17:00 – 21:00\nΤετάρτη 29 Δεκεμβρίου 9:00 – 13:00 και 17:00 – 21:00\nΠέμπτη 30 Δεκεμβρίου 9:00 – 13:\nΤο κόστος συμμετοχής δια ζώσης η διαδικτυακά να το παρακολουθήσετε ανέρχεται α. για τα μέλη του Συνδέσμου στα 35 €β. για τα μη μέλη στα 60 €Για την καλύτερη οργάνωση του σεμιναρίου παρακαλούμε όπως δηλώσετε τη συμμετοχή σας στο τηλέφωνο του Συνδέσμου (2109218936)\nΒιογραφικό Καρμέλο Πιτέρα.\nΑποφοίτησε από την Ανωτάτη Σχολή Φυσικής Αγωγής της Ρώμης το 1967 και λίγα χρόνια αργότερα το 1978 ως προπονητής της ομάδας της Κατάνια κατακτά το πρωτάθλημα ανδρών, φέρνοντας την πρώτη διάκριση της Σικελίας σε ομαδικό άθλημα.\nΣτο ιστορικό των επιτυχιών του έχει το αργυρό μετάλλιο στο Παγκόσμιο Πρωτάθλημα της Ρώμης το 1978 με τους «γλάρους του αργυρού» όπως αποκαλείται η εθνική ομάδα και το χάλκινο μετάλλιο στους Ολυμπιακούς Αγώνες του Λος Άντζελες το 1984 ως τεχνικός διευθυντής.\nΗ φαρέτρα του όμως έχει και άλλες διακρίσεις, στους Ολυμπιακούς της Μόσχας και της Σεούλ και στα Παγκόσμια Κύπελλα του 1981 και 1986 ενώ διετέλεσε και προπονητής της Ενικής Ομάδας της Αιγύπτου και του Κατάρ. Ωστόσο, δεν αρκέστηκε στις προπονητικές επιτυχίες αλλά έχει να επιδείξει και πλούσιο ερευνητικό έργο.\nΈτσι, το 2001 πήρε το δίπλωμα της σχολής Κινητικών Επιστημών του Πανεπιστημίου Top Βεργκάτα της Ρώμης και στη συνέχεια δίδαξε σε πολλά πανεπιστήμια την τεχνική θεωρία του βόλεϊ. Κατάρτισε το περίφημο σύστημα Πιτέρα το οποίο θεωρείται εξαιρετικά πρωτοποριακό τόσο στο χώρο της πετοσφαίρισης όσο και ολόκληρης της αθλητικής επιστήμης. Το σύστημα του διδάσκεται σε πολλές χώρες του κόσμου.\nΤο ΔΣ του ΣΕΠΠΕ.»\nΔημοσιευμένο σε ΣΕΠΠΕ\nΠερισσότερα από την κατηγορία: « «Έφυγε» η προπονήτρια Μαριάννα Καρακώστα


Γ. Κουτσούμης Αρχεία άρθρων - ΠΕΒΕ Περιοδικό\nΣύνδρομο παραμονής των δομών του παραμεσονεφρικού πόρου σε αγόρι\nΤο σύνδρομο παραμονής των δομών του παραμεσονεφρικού πόρου (του Muller) –Persistence of Mullerian Duct Syndrome (PMDS)- αποτελεί μια σπάνια μορφή άρρενος ψευδοερμαφροδιτισμού. Αφορά αγόρια τόσο φαινοτυπικά όσο και γονοτυπικά. Αφορμή για τη διάγνωση αυτού του συνδρόμου μπορεί να αποτελέσει η διενέργεια κηλεκτομής, ορχεοπηξίας, ή –σπανιότατα – στα πλαίσια αντιμετώπισης διασταυρούμενης ορχικής εκτοπίας. Η περίπτωσή μας αφορά αγόρι 4 ετών με βουβωνοκήλη δεξιά. Στα πλαίσια της διενεργούμενης κηλεκτομής διαπιστώθηκε ότι οι δομές του πόρου του Μuller ήταν το προπίπτον περιεχόμενο του κηλικού σάκου. Μετά από τον ενδεικνυόμενο έλεγχο ακολούθησε επέμβαση αφαίρεσης αυτών των δομών. Η πορεία του μικρού ασθενή ήταν ανεπίπλοκη. Τα συμπεράσματα που μπορεί να εξαχθούν από τη παρούσα μελέτη είναι: 1) στα αγόρια με βουβωνοκήλη να διενεργείται προεγχειρητικά υπερηχογράφημα της βουβωνικής χώρας, 2) να αναζητάται η ύπαρξη του συνδρόμου παραμονής των δομών του πόρου του Muller σε κάθε αγόρι με διασταυρούμενη εκτοπία όρχεων, 3) να γίνεται γενετικός έλεγχος και ακολούθως γενετική καθοδήγηση στις οικογένειες αυτών των αγοριών, 4) να παρακολουθούνται περιοδικά οι όρχεις αυτών των αγοριών λόγω του αυξημένου κινδύνου ανάπτυξης κακοήθειας.\nΔίδελφυς μήτρα, απόφραξη ημικόλπου και σύστοιχη νεφρική αγενεσία\nΟι συγγενείς ανωμαλίες των γεννητικών οργάνων τον δήλεος είναι σχετικά σπάνιες. Ως δίδελφυς μήτρα ορίζεται ο διαχωρισμός της μήτρας σε δύο κέρατα, δύο τράχηλους και διπλό κόλπο. Η συγγενής αυτή ανωμαλία είναι αποτέλεσμα της ατελούς συνένωσης των ουραίων τμημάτων των πόρων του Muller και συνοδεύεται σχεδόν πάντα από αγενεσία του σύστοιχου νεφρού λόγω διαταραχής στο σχηματισμό του μεσο- νεφρικού πόρου και της καταβολής του ουρητήρα.. Οι σύγχρονες απεικονιστικές μέθοδοι, και ιδίως η μαγνητική τομογραφία, επιτρέπουν την ακριβή απεικόνιση της ανατομίας των ανωμαλιών αυτών και συμβάλλουν στην κατάλληλη θεραπευτική αντιμετώπιση με απώτερο στόχο την κατά το δυνατό διατήρηση της αναπαραγωγικής ικανότητας. Η πρόγνωση της δίδέλφους μήτρας είναι καλή εφόσον γίνει έγκαιρη διάγνωση και θεραπεία. Παρουσιάζεται περίπτωση κοριτσιού 12 ετών με δίδελφυ μήτρα, αιματόκολπο αριστερά λόγω άτρητου ημίκολπου, και αγενεσία του αριστερού νεφρού. Η ασθενής υπεβλήθη σε κολποσκοπική παροχέτευση του αιματόκολπου στο άτρητο ημιμόριο και εκτομή του κολπικού διαφράγματος. Η μετεγχειρητική της πορεία ήταν καλή και χωρίς επιπλοκές, λόγω της έγκαιρης διάγνωσης και αντιμετώπισης.\nΠρωτοπαθής μη παλινδρομών μεγαουρητήρας\nΟ πρωτοπαθής αποφρακτικός μεγαουρητή¬ρας οφείλεται συνήθως σε λειτουργική απόφραξη στο ύψος της ουρητηροκυστικής συμβολής συνεπεία τοιχω- ματικής ανωμαλίας ή ύπαρξης αδυναμικού τμήματος στη άπω μοίρα του ουρητήρα. Ορίζεται σαν διάταση του ου¬ρητήρα με διάμετρο τουλάχιστον 7 χιλιοστά, χωρίς όμως συνύπαρξη υποκυστικής απόφραξης ή κυστεοουρητη- ρικής παλινδρόμησης. Στη διάγνωση σήμερα συμβάλλει καταλυτικά το προγεννητικό υπερηχογράφημα σε περισ¬σότερες από τις μισές περιπτώσεις. Σε αντίθεση με το πα¬ρελθόν, τα τελευταία έτη διαμορφώνεται μια συντηρητική προσέγγιση στην αντιμετώπιση του πρωτοπαθούς απο¬φρακτικού μεγαουρητήρα, ιδιαίτερα στα 2 πρώτα χρόνια της ζωής του παιδιού. Στην παρούσα μελέτη καταγράφο¬νται τα τελευταία δεδομένα σχετικά με την αιτιολογία και την ταξινόμηση των μεγαουρητήρων, την διαχείρηση της παραμένουσας συγγενούς υδρονέφρωσης, τη διάγνωση της αποφρακτικής ουροπάθειας και τις σύγχρονες μεθό¬δους αντιμετώπισης.


Χριστούγεννα με τους πρόσφυγες | Κοινωνία & Πολιτισμός | DW | 22.12.2015\nΧριστούγεννα με τους πρόσφυγες\nΗ Γερμανία από την μια πλευρά με τον πλούτο και την λάμψη των γιορτών και από την άλλη με τους χιλιάδες νεοφερμένους πρόσφυγες. Υπάρχουν ωστόσο κοινότητες που δεν τους ξεχνούν και διοργανώνουν γιορτές προς τιμήν τους.\nΤα Χριστούγεννα στη Γερμανία είναι όμορφα. Οι δρόμοι, τα μαγαζιά, οι πλατείες είναι γεμάτα φωτάκια, οι χριστουγεννιάτικες αγορές με τα ξύλινα μικρά σπιτάκια είναι γραφικές, ο κόσμος στα μαγαζιά ψωνίζει. Παράλληλα όμως χιλιάδες άνθρωποι μένουν σε πρόχειρους καταυλισμούς. Πρόσφυγες που δεν έχουν τίποτα. Μοναξιά, απελπισία, πολιτισμικό σοκ από το νέο περιβάλλον στο οποίο αναγκάστηκαν να βρεθούν. Η Γερμανική Ευαγγελική Συμμαχία (DEA) σε μια προσπάθεια να μετριάσει λίγο τον πόνο αυτών των ανθρώπων ξεκίνησε μια εκστρατεία με τον τίτλο «Καλωσορίσατε τα Χριστούγεννα».\n«Τα Χριστούγεννα είναι η γιορτή της αγάπης και θέλουμε να ενθαρρύνουμε τους φίλους μας και τα μέλη μας αυτές τις μέρες να πάρουν στα σπίτια και στις κοινότητες πρόσφυγες» λέει ο Μίχαελ Ντίνερ επικεφαλής της οργάνωσης.\nΗ Γερμανική Ευαγγελική Συμμαχία είναι ένα κοινωνικό δίκτυο το οποίο αριθμεί περίπου 1,3 εκατομμύρια μέλη. Η ιδέα είναι οι κοινότητες να καλούν πρόσφυγες με τους οποίους θα τρώνε, θα μιλάνε, θα ανταλλάσουν ιδέες και ενδεχομένως να επισκεφθούν από κοινού μια χριστουγεννιάτικη λειτουργία.\nΔεν είμαστε μαζί μόνο τα Χριστούγεννα\nΚαταυλισμός προσφύγων σε εκκλησία στο Όμπερχαουζεν\nΑνάμεσα στις κοινότητες που παίρνουν μέρος είναι και η ευαγγελική εκκλησία στο Λίντλαρ. Η τοπική οργάνωση ξεκίνησε τη λειτουργία της πριν από 20 χρόνια και σήμερα αριθμεί 35 μέλη. Δεν διαθέτει ωστόσο δικούς της χώρους και χρησιμοποιεί αυτούς του δήμου που βρίσκονται δίπλα στον καταυλισμό προσφύγων. Τρία μέλη εργάζονται εθελοντικά για περίπου 15 με 20 πρόσφυγες. Ένας από αυτούς είναι ο θεολόγος και επιχειρηματίας Αντρέ Βίλκες, ο οποίος πάντως τονίζει πως η εκστρατεία αυτή είναι καλή ωστόσο δεν αρκεί: «Θα θέλαμε να μοιραστούμε περισσότερα μαζί τους. Τα Χριστούγεννα είναι μόνο ένα κομμάτι».\nΚαι την ιδέα αυτή την κάνουν πραγματικότητα εδώ και πολύ καιρό. Μια φορά την εβδομάδα διοργανώνουν κάποιο βράδυ κάτι από κοινού. Κάποιοι πρόσφυγες συμμετέχουν πάνω από ένα χρόνο. «Φτιάξαμε φιλίες και θέλουμε μαζί με άλλους φίλους μας να κάνουμε κάτι για τους αιτούντες άσυλο. Να γιορτάσουμε μαζί Χριστούγεννα».\nΜας ενδιαφέρει πρώτα ο άνθρωπος\nΧριστουγεννιάτικη αγορά στη Δρέσδη\nΤην δεύτερη μέρα των Χριστουγέννων σχεδιάζουν μια μεγάλη γιορτή στον προσφυγικό καταυλισμό της μικρής γερμανικής πόλης με τους 20.000 κατοίκους. «Δεν θέλουμε να πούμε στους πρόσφυγες μόνο ότι τους θέλουμε. Θέλουμε ακόμα να τους πούμε πως ο Θεός είναι μαζί τους και τους αγαπά και ότι έχει ένα δρόμο για αυτούς» λέει ο Αντρέ Βίλκες.\nΜια μεγάλη γιορτή για τους πρόσφυγες ετοιμάζει και η κοινότητα του Βίσεν αν ντερ Σιγκ, στην Ρηνανία Παλατινάτο. Τα 100 μέλη της ευαγγελικής οργάνωσης σκέφθηκαν να καλέσουν και τους 8.000 κατοίκους της πόλης καθώς και τους 200 πρόσφυγες σε ένα μιούζικαλ που θα ετοιμάζουν οι ίδιοι. Νοίκιασαν μάλιστα και ειδικούς χώρους μια και οι δικοί τους είναι πολύ μικροί. «Εμείς σαν χριστιανοί βλέπουμε πρώτα τον άνθρωπο. Θέλουμε να αγαπάμε τον πλησίον μας. Για αυτό πρέπει να τους πούμε ότι ο Θεός στη Βίβλο δεν ξεχωρίζει τους ανθρώπους ανάλογα από το που προέρχονται, από ποια χώρα με ποια σύνορα» λέει ένα από τα μέλη συμπυκνώνοντας το νόημα των Χριστουγέννων.\nΚλάους Κρέμερ / Μαρία Ρηγούτσου\nΛέξεις κλειδιά Χριστούγεννα πρόσφυγες Γερμανία\nΜόνιμος σύνδεσμος http://p.dw.com/p/1HRIv\nΗ Πιονγκτσάνγκ στο κυνήγι της τηλεθέασης 15.02.2018\nΠολλά αγωνίσματα των Χειμερινών Ολυμπιακών Αγώνων διεξάγονται σε ασυνήθιστες ώρες για τους αθλητές. Βασική αιτία είναι τα συμφέροντα των τηλεοπτικών δικτύων. Παράλληλα η προσέλευση στις κερκίδες είναι ασθενής.